title: Glam punk

text: Myös Iggy Popin musiikki ja tyyli on luokiteltu glam punkiksi.Tämä todennäköisesti johtuu The Stoogesin protopunkilta kuulostavasta musiikista. Punk rock-liike olikin vaikuttanut huomattavasti The Stoogesin tyyliin. Iggy Popilla oli myös samoin New York Dollsin tapaan naisellinen tyyli. Kaiken lisäksi Iggy Popilla oli läheiset välit glam rockin legendaan David Bowiehen. Samoin Alice Cooper Band oli yksi ensimmäisistä glam rock-yhtyeistä. Erityisesti Alice Cooper Bandilla oli suuri vaikutus Hanoi Rocksiin, mutta samoin myös Iggy Pop & The Stoogesilla. Näillä kahdella yhtyeellä on ollut vaikutus myös The Sex Pistolsiin.


title: Glam punk

text: Enemmistössä amerikkalaisissa uuden aallon yhtyeissä, erityisesti New York Citystä kotoisin olevista, näkyi jonkin verran glam-vaikutusta luultavasti siksi, että glam oli undergound-ilmiö tuohon aikaan Yhdysvalloissa.


title: Glam punk

text: Muutamia hämärämpiä glam-punk yhtyeitä, kuten Hollywood Brats, the Jook, Milk ‘N’ Cookies, Jet ja muita voi kuulla vuonna 2000 julkaistulla kokoelmalla "Glitterbest: 20 Pre Punk 'n' Glam Terrace Stompers".


title: Glam punk

text: 1980-luvulla Hanoi Rocks toi glam punkin uudelleen esille. Vuosina 1982-1984 Lontoossa perustettiin useita uusi glam punk-yhtyeitä, jotka soittivat samalla tavalla kuin Hanoi Rocks. Hanoi Rocksin vaikutuksesta syntyneitä yhtyeitä olivat mm. "Soho Roses", "Kill City Dragons", Dogs D'Amour ja "the Babysitters".


title: Glam punk

text: Glam punkin lähisukulainen sleaze rock eli "sleaze glam" nousi esille Yhdysvalloissa 1980-luvun puolivälin jälkeen. Tämä tyylisuunta on tavallaan sukulainen glam punkille. Sleaze rock-yhtyeet olivat syntyneet The New York Dollsin ja Iggy Popin vaikutuksesta, mutta myös Hanoi Rocksilla oli suuri vaikutus näihin yhtyeisiin. Tavallaan Hanoi Rocksin uudesta glam punk-tyylistä kehittyi Yhdysvalloissa sleaze rock. Hard rockin, heavy metalin ja Hanoi Rocksin vaikutuksesta syntyneitä yhtyeitä olivat Guns N' Roses, Faster Pussycat, ja L.A. Guns. Guns N' Rosesin glam punk-juuret ovat parhaiten kuultavissa yhtyeen viimeisellä studioalbumilla The Spaghetti Incident?. Albumi käsittää lähes kokonaan punk rock-lainoja ja levyllä esiintyy Hanoi Rocksin laulaja Michael Monroe.


title: Glam punk

text: 1990-luku oli sekavaa aikaa glam punk-yhtyeille; glam-tyyli oli epäsuosittua, mutta punk rock vaikutteinen musiikki oli nousussa grungen ja sitä edustavan Nirvanan myötä.


title: Glam punk

text: Glam punk-yhtyeitä kuitenkin syntyi, kuten New Yorkista kotoisin oleva "D Generation". Yhtye tuli erittäin suosituksi underground-piireissä ja sai ylistystä mm. Rolling Stone-lehdeltä. Kuitenkaan heidän levynsä ei myynyt ylistyksestä huolimatta.


title: Glam punk

text: Samoihin aikoihin walesiläinen Manic Street Preacher aloitti soittamisen. Heidän esikoislevyllään Generation Terrorists kuuli The Clashin ja Hanoi Rocksin suuren vaikutuksen. Hyvistä ylistävistä arvosteluista huolimatta yhtyeen albumi ei myynyt hyvin.


title: Glam punk

text: Selvin esimerkki 1990-luvun glam punkista oli ruotsalainen Backyard Babies albumillaan Total 13. Yhtyeen kitaristi Dregen kuvaili haastattelussa "Backyard Babies"in "olevan puuttuva lenkki KISSin ja Ramonesin välillä". Hanoi Rocksin entisillä jäsenillä oli läheiset suhteet yhtyeeseen ja Michael Monroe vieraili yhtyeen albumilla. Kitaristi Dregen nauhoitti myös akustisen livealbumin "Dogs D'Amourin" laulajan kanssa.


title: Glam punk

text: Tyylilajin suosi on viime aikoina pysynyt lähinnä underground-piireissä, eikä uusi merkittäviä glam punk-yhtyeitä ole syntynyt. Hanoi Rocks kuitenkin syntyi uudelleen vuonna 2001, mutta yhtye on laulajan Michael Monroen johdolla irtautunut enemmän glam rockista kohti hard rockia. Samoin New York Dolls aloitti toimintansa uudelleen vuonna 2004, basistinaan Hanoi Rocksin Sam Yaffa. Hanoi Rocks ja New York Dolls ovat kuitenkin tällä hetkellä ainoat kansainvälisesti tunnetut ja esiintyvät yhtyeet, jotka pohjimmiltaan vieläkin voidaan laskea glam punk-yhtyeiksi.


title: Elements Pt. 2

text: Elements Pt. 2 on Stratovarius-yhtyeen kymmenes studioalbumi, joka on julkaistu vuonna 2003. Albumilla on mukana myös kuoro ja Joensuun kaupunginorkesteri.


title: Elements Pt. 2

text: Levystä julkaistiin myös kahden cd:n erikoispainos, jota painettiin vain 800 kappaletta. Toinen levy sisältää muun muassa kappaleiden ”Alpha & Omega” ja ”Liberty” (nimellä ”Vapaus”) demoversiot sekä livemateriaalia Elements-maailmankiertueelta.


title: Elements Pt. 2

text: Levyn ilmestymisen jälkeen yhtye hajosi hetkellisesti. Myöhemmin hajoamisen kerrottiin olleen vain julkisuustemppu.


title: Elements Pt. 2

text:
Sävellykset ja sanoitukset Timo Tolkki, ellei toisin mainita.
Rajoitetun painoksen bonus-cd:


title: Otto Glória

text: Otto Glória (s. 9. tammikuuta 1917 Rio de Janeiro – 4. syyskuuta 1986) oli brasilialainen jalkapallovalmentaja. Glória teki erityisen menestyksekästä työtä portugalilaisen SL Benfican päävalmentajana, mutta onnistui myös maajoukkue tasolla muun muassa Nigerian ja Portugalin päävalmentajana.


title: Otto Glória

text: Glória tuli Brasiliasta Eurooppaan 1954. Hänen johdolloon SL Benficasta muodostui ammattilaisseura joka hallitsi Portugalin jalkapalloa 1950-luvun loppupuoliskolla. 1959 Glória siirtyi Benficasta toiseen portugalilaisseuraan, Belenensesiin, jonka hän luotsasi cup-voittoon 1960.


title: Otto Glória

text: Helmikuussa 1962 Olympique de Marseille palkkasi Glórian päävalmentajakseen. Seura oli juuttunut Ranskan kakkosliigaan, mutta Glórian johdolla joukkue ei hävinnyt otteluakaan ja palasi takaisin pääsarjaan. Glória valmensi 1960-luvulla useita seuroja, suurimpana saavutuksena Portugalin mestaruus Sporting CP:n peräsimessä 1966.


title: Otto Glória

text: MM-kisoissa 1966 Glória oli valmentamassa Portugalia MM-pronssille. Glória ei ollut tuolloin maajoukkueen virallinen päävalmentaja, vaikka vastasikin valmennuksesta Manuel da Luz Afonson sijaan.


title: Otto Glória

text: Glória palasi SL Benficaan 1968 ja valmensi joukkuetta jälleen menestyksekkäästi. SL Benfica jäi Glórian viimeiseksi seuraksi Euroopassa. Hän valmensi myöhemmin Brasiliassa ja Meksikossa. 1980 hän johdatti Nigerian maajoukkueen Afrikan mestaruuteen. Glória lopetti valmennusuransa 1983 brasilialaisen Club de Regatas Vasco da Gaman päävalmentajana.


title: Otto Glória

text: Glória kuoli 69-vuotiaana syyskuussa 1986.


title: Bolognese

text: Bolognese on italiaa ja tarkoittaa bolognalaista. Se voi tarkoittaa myös


title: Arpikudos (kirja)

text: Arpikudos () on Red Hot Chili Peppers -yhtyeen keulakuvan Anthony Kiediksen elämäkerta. Se kertoo muun muassa yhtyeen villistä elämästä, seksistä ja huumeista, jotka veivät monelta hänen läheisistään hengen. Teos on selviytyjän ja menestyjän oma tarina. Kirja ilmestyi suomeksi Liken kustantamana vuonna 2005. Kirjan on suomentanut Hannu Tervaharju.


title: Beavers

text: Beavers on suomalainen farkkumerkki. Beaversin () loivat Matti ja Pirja Majava. Se on nykyisin L-Fashion Group Oy:n omistama vaatemerkki.


title: Beavers

text: Matti ja Pirja Majava perustivat vuonna 1969 Beavers-kaupan Helsingin Kruununhaankadulle. Siellä myytiin käytettyjä amerikkalaisia merkkifarkkuja, eli merkkejä Levi's, Lee ja Wrangler sekä käytettyjä Yhdysvaltain armeijan takkeja ja muita ylijäämätuotteita keilapaidoista armeijan laukkuihin. Pirja Majava ompeli ensimmäiset Beavers-farkut vuonna 1970. Seuraavaksi Beavers-farkkuja teki yli neljäkymmentä kotiompelijaa, sitten tulivat alihankkijat ja lopulta perustettiin omia tehtaita Multialle, Keuruulle ja Petäjävedelle. Työntekijöitä oli parhaimmillaan 150. 1980-luvulla yritys luopui omista tehtaistaan ja siirsi ompelun Italiaan ja Portugaliin.


title: Beavers

text: Yritykselle luotiin tietoisesti amerikkalainen brändi, eivätkä kaikki tienneet sen olevan suomalainen. Hurriganes teki Beaversin kanssa yhteistyötä 1970-luvulla. Yritys sponsoroi myös koripalloa ja kiihdytysautokisoja.


title: Beavers

text: 1990-luvulla Beavers jäi globaalien vaatebrändien varjoon. Luhta osti Beavers- ja Beaver Jeans -tuotemerkit ja liiketoiminnan vuonna 1996.


title: Kalliojärvi (järvi Valtimon Kalliojärvellä)

text: Kalliojärvi sijaitsee Valtimon Kalliojärven kylällä. Se on tunnettu lintujärvi. Sinne on n. 12 km:n matka teitä pitkin kirkonkylältä etelään. Järvi kuuluu valtakunnalliseen lintuvesien suojeluohjelmaan ja on myös kansainvälisesti arvokas linnustonsuojelukohde. Lintujärveksi Kalliojärvi on muodostunut järvenlaskun seurauksena. Järvi on n. 1,5 km pitkä ja kaksiosainen, muodostuen kapean salmen erottamista Kalliojärvestä ja Patojärvestä. Se on lähes umpeenkasvanut, rehevä, lintujen suosima vesistö. Järven rannalla on kaksi lintutornia. Viereisellä Sorsajärvellä on myös merkitystä lintujärvenä.


text: Kalliojärvellä on pesinyt mm. härkälintu, mustakurkku-uikku, laulujoutsen, jouhisorsa, heinätavi, luhtahuitti, luhtakana, suokukko, ruokosirkkalintu ja pikkulokki. Järvellä on pesinyt myös yksi Ylä-Karjalan suurimmista naurulokkikolonioista (v. 1993 126 paria), jonka joukossa on pesinyt mm. jopa 20 paria pikkulokkeja. Alueella on myös merkitystä lintujen muutonaikaisena levähdyspaikkana. V. 1993 Kallio- ja viereisestä Sorsajärvestä tehtiin yhteinen linnustoselvitys, jolloin alueella todettiin pesivän yhteensä 41 eri lintulajia ja 432 lintuparia.


title: Çorovodë

text: Çorovodë (albaniaksi myös "Çorovoda") on Skraparin kunnan keskustaajama Albaniassa. Kaupungin asukasluku on noin 7 000. Kaupungin nimi tulee bulgarian sanoista Черна вода ("Cherna voda"), joka tarkoittaa "musta vesi". Çorovodë-joki virtaa kaupungin lävitse ja siellä on myös kanjoni, "Pirogosh". Väitösten mukaan se on nimetty kahden kuninkaan, Piron ja Goshin, mukaan. Çorovodë on kolmen tunnin matkan päässä Tiranasta.


title: Çorovodë

text: Arkeologit uskovat että Çorovodë on Albanian vanhin kaupunki. He ovat löytäneet linnan ja kirkon raunioita, jotka voivat olla vanhempia kuin Beratin linna.


title: Kalliojärvi (Sotkamo)

text: Kalliojärvi on neljän kilometrin pituinen ja kapea pohjois-eteläsuuntainen järvi Sotkamon Maanselässä Vuoksen ja Oulujoen vedenjakaja-alueella. Järven itärantaa seurailee Joensuun–Kontiomäen rata ja järven eteläpäässä on Maanselän rautatieasema. Järvi on ollut ennen yksi harvoista bifurkaatiojärvistä, jonka vedet laskivat järven pohjoispäästä Oulujoen vesistöön ja eteläpäässä Vuoksen vesistön Kokkojokeen. Nykyään vedet virtaavat Rommakkojokea pitkin pohjoiseen. Lännenpuolella järveen rajautuu jyrkkärinteinen Rommakkovaara ja Rommakkovaaran aarnialue vanhoine metsineen.


title: Kalliojärvi (Sotkamo)

text: Järvi on ollut tärkeä etappi karjalaisten entisellä Pohjantiellä, eräelämän runkotiellä Laatokalta Vuoksen vesistön ja Valtimon reitin latvojen kautta Maanselän vedenjakajan yli. Järvestä alkaen ovat karjalaiset eränkävijät päässeet laskettelemaan veneillään kohti Oulujoen suuta ja Pohjanlahtea, pitkän ylävirtaan nousemisen jälkeen.


title: Kalliojärvi (Sotkamo)

text: Maanselässä on kulkenut aikoinaan Ruotsin ja Venäjän alueiden raja. Merkkinä entisistä rajoista Maanselän asemalla on Täyssinän rauhan rajakivi vuodelta 1595.


title: Miguel Pardeza

text: Miguel Pardeza Pichardo (s. 8. helmikuuta 1965 La Palma del Condado, Huelvan maakunta, Espanja) on espanjalainen entinen jalkapalloilija ja nykyinen Real Madridin urheilutoimenjohtaja. Hän oli pelipaikaltaan hyökkääjä ja edusti urallaan Real Madridia ja Real Zaragozaa Espanjassa sekä Pueblaa Meksikossa.


title: Miguel Pardeza

text: Pardeza valittiin 14-vuotiaana Espanjan parhaaksi juniorijalkapalloilijaksi, jonka jälkeen Real Madrid hankki hänet junioreihinsa. Kaudella 1983–1984 hän pelasi seuran reservijoukkueessa Castillassa, kun joukkue sijoittui Segunda Divisiónin ensimmäiseksi. Castillassa hän muodosti kuuluisan "Quinta del Buitren" () yhdessä Emilio Butragueñon, Míchelin, Manolo Sanchísin ja Rafael Martín Vázquezin kanssa. Samalla kaudella 31. joulukuuta 1983 hän teki ensiesiintymisensä seuran edustusjoukkueessa. Kaudeksi 1985–1986 Pardeza lainattiin Real Zaragozaan, jossa hän oli mukana voittamassa cup-mestaruutta. Vuonna 1986 hän voitti myös alle 21-vuotiaiden Euroopan-mestaruuden Espanjan paidassa.


title: Miguel Pardeza

text: Kaudella 1986–1987 Pardeza kuului Real Madridin vakiokokoonpanoon ja pääsi kauden päätteeksi juhlimaan liigamestaruutta. Seuraavaksi kaudeksi hän päätti kuitenkin palata takaisin Zaragozaan, jota hän edusti aina vuoteen 1997 asti. Pardeza toimi joukkueen kapteenina vuodesta 1990 ja oli tärkeä osa joukkueen menestystä 1990-luvulla. Joukkue sijoittui kolmanneksi liigassa ja voitti cup-mestaruuden kaudella 1993–1994 sekä Cup-voittajien cupin kaudella 1994–1995. Uransa viimeiset vuodet 1998–1998 Pardeza pelasi Meksikon pääsarjan Pueblassa.


title: Miguel Pardeza

text: Espanjan maajoukkueessa Pardeza esiintyi viidessä ottelussa, ja oli mukana vuoden 1990 MM-kilpailuissa.


title: Miguel Pardeza

text: Pardeza on opiskellut lakia ja kielitiedettä Zaragozan yliopistossa. Vuosina 2002–2008 hän toimi Real Zaragozan urheilutoimenjohtajana. Kesäkuusta 2009 lähtien hän on toiminut samassa tehtävässä Real Madridissa.


title: Linda Cardellini

text: Linda Edna Cardellini (25. kesäkuuta 1975 Redwood City, Kalifornia, Yhdysvallat) on yhdysvaltalainen näyttelijä. Hänet tunnetaan kenties parhaiten Samantha Taggartina televisiosarjasta "Teho-osasto" sekä Velma Dinkleyna kahdessa "Scooby Doo" -elokuvassa vuosilta 2002 ja 2004.


title: Linda Cardellini

text: Cardellini tunnetaan kenties parhaiten hoitaja Samantha Taggartin roolista televisiosarjassa "Teho-osasto". Hän on ollut mukana sarjassa vuodesta 2003 alkaen. Cardellini on näytellyt lisäksi muun muassa Lindsay Weirin roolissa televisiosarjassa "Freaks and Geeks" vuodelta 1999 ja tehnyt vierailuja muihin televisiosarjoihin kuten "Kolmas kivi auringosta" ja "Robot Chicken".. Linda on myös mukana tv-minisarjassa "Comanche Moon".


title: Linda Cardellini

text: Cardellini on tehnyt uraa myös valkokankaan puolella. Hänet on nähty muun muassa elokuvissa "Scooby Doo ja salaperäinen saari" (2002) ja sen jatko-osassa "" (2004), joissa hän esitti Mysteeripoppoon jäsentä Velma Dinkleyta. Sen lisäksi Cardellini on näytellyt esimerkiksi Oscar-palkitussa elokuvassa "Brokeback Mountain" vuodelta 2005. Vuonna 2016 hän näytteli elokuvassa "The Founder".


title: José Ortega y Gasset

text: José Ortega y Gasset (9. toukokuuta 1883 Madrid – 18. lokakuuta 1955 Madrid) oli espanjalainen filosofi. Sopivana vertailukohtana hänen fenomenologian suuntaisille pohdinnoilleen on pidetty Edmund Husserlin ja Martin Heideggerin tuotantoa. Ortegan kuuluisin teos espanjankielisen maailman ulkopuolella on "Massojen kapina".


title: José Ortega y Gasset

text: Sekä liberalistinen että konservatiivinen ajattelu ovat saaneet vaikutteita Ortegalta.


title: José Ortega y Gasset

text: Ortega vietti kuusi vuotta Málagan jesuiittakoulun oppilaana, minkä jälkeen hän opiskeli ensin Bilbaon yliopistossa ja myöhemmin filosofiaa Madridin keskusyliopistossa. Ortega väitteli 1904 ja suoritti sitten jatko-opintoja Saksassa.


title: José Ortega y Gasset

text: Muutettuaan takaisin Espanjaan hänet valittiin Madridin keskusyliopiston filosofian professoriksi, missä tehtävässä hän toimi 1910–1936. Ortegan ensimmäinen teos "Meditaciones del Quijote", jossa tulkittiin romaania "Don Quijote", sisälsi hänen filosofiansa keskeisimmät periaatteet. "Don Quijote" sopi Ortegalle luontevasti tutkimuksen kohteeksi, sillä hänen mielestään kirjallisuus ja muut taiteenlajit olivat pelkkää ”valeasuista filosofiaa”. Ortegan merkittävin julkaisukanava oli hänen itse perustamansa "Revista de Occidente". Kun francolaiset nousivat valtaan, Ortega muutti oma-aloitteisesti pois maasta. Takaisin Espanjaan hän tuli 1945 asuttuaan sitä ennen perheensä kanssa Ranskassa, Saksassa, Portugalissa, Hollannissa ja Argentiinassa.


title: José Ortega y Gasset

text: Filosofisissa yleisteoksissa Ortegaa on pidetty muun muassa eksistentialistina, fenomenologina ja pragmatistina. Itse hän antoi filosofiselle työlleen nimikkeen ”ratiovitalismi” ("raciovitalismo").


title: José Ortega y Gasset

text: Ratiovitalismi on synteesi järkeä painottavasta rationalismista ja vitalismista, jossa järjen katsotaan olevan biologinen prosessi. Ortegan mukaan järki ja rationaalisuus pitää ymmärtää ihmiselämän vitaalisten, yhteiskunnallisten ja historiallisten ulottuvuuksien myötä kehittyvänä ilmiönä. Hän käyttää siitä myös nimitystä "historiallinen järki".


title: Gdańskin yliopisto

text: Gdańskin yliopisto () on Gdańskin kaupungissa Puolassa sijaitseva yliopisto. Se perustettiin 20. maaliskuuta 1970. Yliopistossa on yhdeksän eri tiedekuntaa ja opiskelijoita noin 28 000. Lisäksi se työllistää noin 3 000 ihmistä. Yliopistolla on kansainvälistä yhteistyötä muun muassa Turun yliopiston kanssa.


title: Mikael Nord

text: Mikael Nord (s. 22. kesäkuuta 1977) on ruotsalainen jääkiekkotuomari. Tuomarina hän on saanut -palkinnon, joka on vastaava palkinto kuin SM-liigassa tuomarille myönnettävä Kultainen pilli, kaksi kertaa kausilla 2013-2014 ja 2014-2015 SHL:ssä.


title: Mikael Nord

text: Mikael Nord on toiminut IIHF:n alaisena jääkiekkotuomarina kaudesta 2008-2009 lähtien. SHL:ssä hän tuomaroinut neljä kautta, SM-liigassa kaudella 2012-2013 kaksi ottelua (kansainvälinen erotuomarivaihto) ja jääkiekon maailmanmestaruuskilpailuissa kolme kertaa.


title: Mikael Nord

text: Nordin tuomarointi nousi otsikoihin jääkiekon maailmanmestaruuskilpailuissa 2014, kun Suomi ja Venäjä kohtasivat alkusarjan ottelussa. Kyseisessä ottelussa Nord toimi päätuomarina yhdessä ruotsalaisen Marcus Vinnerborgin kanssa. Venäjän Vadim Šipatšov taklasi Suomen Pekka Jormakkaa rajusti päähän toisen erän alussa. Taklauksen seurauksena Jormakka jäi tajuttomana jäähän makaamaan neljän minuutin ajaksi ennen kuin hänet kuljetettiin paareilla pois jäältä jatkotutkimuksiin. Tuomariston ja Nordin mielestä taklaus oli puhdas eikä Shipatsheville tuomittu tilanteesta rangaistusta. Tapahtuman käsittely eteni kuitenkin ottelun jälkeen kurinpitokäsittelyyn, jossa Shipatsheville tuomittiin kolmen ottelun mittainen pelikielto.


title: Mikael Nord

text: Nordin tuomarointi nousi jälleen otsikoihin vuotta myöhemmin jääkiekon maailmanmestaruuskilpailuissa 2015 niin ikään Suomen ja Venäjän välisessä alkusarjan kohtaamisessa. Nord toimi ottelussa päätuomarina yhdessä ruotsalaisen Tobias Björkin kanssa. Suomen Leo Komarov taklasi Venäjän Jevgeni Medvedeviä puhtaan näköisesti kädet alhaalla ylävartaloon avauserän lopussa. Taklauksen seurauksena Medvedev jäi tuskaisen näköisenä jäähän makaamaan mutta jatkoi myöhemmin pelaamista heti toisessa erässä. Tuomarit määräsivät Komaroville 5+20-minuuttisen rangaistuksen polvitaklauksesta. Heti ottelun jälkeen Suomen maajoukkueen päävalmentaja Kari Jalonen totesi, että Suomi vie asian käsittelyn eteenpäin. Jalosen mielestäsi tilanne ei ollut ollenkaan jäähyn arvoinen taklaus. Lisäksi ihmetystä herätti, että otteluun oli valittu kaksi ruotsalaista päätuomaria, vaikka ottelun tulos määräsi Ruotsin vastustajan puolivälieriin niin sanottuun kuolemaan otteluun. Tilanteen jatkokäsittelyssä IIHF:n kokouksessa Komarovin pelikielto kumottiin. Kurinpitokomitean venäläisen jäsenen Valeri Kamenskin mukaan tilanteesta olisi saanut tuomita korkeintaan kaksi minuuttisen jäähyn. Tapahtuman jälkeen Nord ei saanut enää jatkaa turnauksessa.


title: Anders Wirenius

text: Anders Wirenius (; 29. huhtikuuta 1850 Pietari – 29. elokuuta 1919 Hatsina) oli keisarillisessa Venäjän laivastossa palvellut suomalainen vara-amiraali.


title: Anders Wirenius

text: Wireniuksen isä oli suomalainen kauppa-asiamies Pietarissa. Wirenius aloitti merikadettikoulutuksensa 1865 saavuttaen luutnantin arvon 1874. Hän toimi useiden sota-alusten päällikkönä vuosina 1886–1901 (risteilijä "Afrika", risteilijä "Pamjatj Asova", eskaaderipanssarilaiva "Pobeda", panssarilaiva "Orel"). Hänestä tuli pääesikunnan merisotatieteellisen osaston johtaja 1901 yleten kontra-amiraaliksi 27. huhtikuuta 1902. Muita tehtäviä sen jälkeen olivat laivaston pääesikunnanpäällikön apulainen, esikuntapäällikkö ja meriministeri. Hänelle myönnettiin ero palveluksesta vara-amiraalina 2. marraskuuta 1908.


title: Anders Wirenius

text: Vara-amiraali Anders Wireniukselle alkoi tämän jälkeen 10. lokakuuta 1909 ura Suomen suuriruhtinaskunnan venäläistyneessä senaatissa, jossa hän toimi ensin kuukauden päivät talousosaston vt. varapuheenjohtajana ennen kenraaliluutnantti Vladimir Markovin nimitystä. Wirenius itse toimi Markovin senaatissa ensin kirkollisasian toimituskunnan päällikkönä 1909–1911, sen jälkeen kauppa- ja teollisuustoimituskunnan päällikkönä 1911–1912 ja uudelleen kirkollisasian toimituskunnan päällikkönä 1912–1917 Markovia seuranneessa Borovitinovin senaatissa. Mihail Borovitinov samoin kuin kenraalikuvernööri F. A. Seyn vangittiin 16. maaliskuuta 1917, jonka jälkeen Anders Wirenius toimi talousosaston vt. puheenjohtajana aina parlamentaarisen suomalaisen Tokoin senaatin nimittämiseen asti eli 26. maaliskuuta 1917.


title: Tulppaanipuut

text: Tulppaanipuut ("Liriodendron" 'liljapuu') on kasvisuku, jonka kaksi lajia ovat kotoisin Yhdysvaltain itäosasta ja Itä-Aasiasta.


title: Tulppaanipuut

text: Tulppaanipuut ovat lauhkeiden sekametsien kesävihantia, järeärunkoisia ja isoja (35-40 m) puita. Korkeimmat USA:ssa tavatut yksilöt ovat kuitenkin jopa 70 metriä korkeita jättiläisiä. Niiden vuosikasvaimet ovat paksuhkoja ja kiiltäviä. Oksien silmut (1 cm) ovat litteitä, punaruskeita ja kaksisuomuisia. Tulppaanipuiden kaarna on harmaata ja halkeilevaa.


title: Tulppaanipuut

text:
Tulppaanipuu on helppo tunnistaa sen omintakeisista noin 15 senttimetrin pituisista liuskaisista lehdistään, jotka ovat kärjestään melkein kuin poikkileikattuja. Lehdet ovat kiiltäviä ja alapinnaltaan siniseen vivahtavia. Syksyllä ne värjäytyvät koristeellisen kullankeltaisiksi. Puun kukat ovat tulppaanimaisia, noin 5 cm pitkiä ja niiden terälehdet ovat kellanvihreitä ja tyvestä kellanpunakuvioisia. Kukat jäävät kuitenkin helposti piiloon tuuhean lehvistön sisään.
Kukan kehän sisäpuolella on korkea emipohjus ja runsaasti meheviä kellertäviä heteitä. Kukista muodostuu käpymäinen pähkylä, joka sisältää rykelmän siivekkäitä, ruskeita hedelmiä. Ne säilyvät kiinni puussa pitkälle talveen. Vaikka tulppaanipuut ovat nopeakasvuisia, niin ne kukkivat yleensä vasta yli 20-vuotiaana.


title: Tulppaanipuut

text:
Lännentulppaanipuu ("Liriodenron tulipifera") on Keski-Euroopassa suosittu koristepuu. Kiinantulppaanipuun ("Liriodendron chinense") lehdet puhkeavat kuparinsävyisinä ja ovat yleensä syvempiliuskaisia ja vaaleampia kuin amerikkalaisella tulppaanipuulla.
Suomessa tulppaanipuu on menestynyt vain pensasmaisena aivan etelässä suojaisilla paikoilla hyvän talvisuojauksen turvin.


title: Ämmäkosken voimalaitos

text: Ämmäkosken voimalaitos on Kajaaninjoessa Kajaanissa sijaitseva, Kainuun Voima Oy:n omistama voimalaitos. Kajaanin Puutavara Osakeyhtiö rakensi vuonna 1917 koskeen ensimmäiset kaksi vesiturbiinia. Voima-asema rakennettiin tuottamaan sähköä yhtiön sahalle, sellutehtaalle (suljettu vuonna 1982) ja vuonna 1919 valmistuneelle paperitehtaalle (suljettu vuonna 2008). Kainuun Voiman omistukseen voimalaitos siirtyi vuonna 1995 Yhtyneet Paperitehtaat-konsernilta. Nykyisellään voimalaitos tuottaa sähköä Kainuun Voiman asiakkaille.


title: Ämmäkosken voimalaitos

text: Voimalaitosta uusittiin 1940-luvulla, jolloin valmistui kolmas turbiini. Kaksi vanhaa turbiinia ovat poikittain asennettuja, Francis-tyyppisiä ja uudempi turbiini on pystyasennossa oleva Kaplan-tyyppinen.Voimalaitoksen on suunnitellut Tie- ja vesirakennuksen ylihallituksen insinööri Hugo Malmi ja rakennuksen alkuperäisen ulkoasun arkkitehti on Onni Tarjanne. 1940-luvun laajennukset ja muutokset on suunnitellut arkkitehti Eino Pitkänen.


title: Ämmäkosken voimalaitos

text: Voimalaitoksesta kunnostetaan yksi koneisto (Kaplan) kesäkuun 2008 ja marraskuun 2010 välisenä aikana ja kaksi vanhaa (Francis-koneistot) jätetään varalle. Voimalaitoksen rakennus ja patorakennelmat kunnostetaan ulkopinnoiltaan. Ulkomaalien värivalinnassa noudatetaan kaupunginarkkitehdin ohjeita. Väriksi haetaan mahdollisimman alkuperäistä sävyä, joka on vaaleahko.


title: Ämmäkosken voimalaitos

text: John Norblad suunnitteli Ämmäkoskeen paperitehdasta 1890-luvulla.


title: Petter Adolf Karsten

text: Petter Adolf Karsten (16. helmikuuta 1834 Merimasku – 22. maaliskuuta 1917 Forssa) oli oman aikansa huomattavin sienitieteilijä. Hänet tunnetaan nimellä "suomalaisen sienitieteen isä".


title: Petter Adolf Karsten

text: Karstenin vanhemmat olivat maanviljelijä Petter August Karsten ja Lovisa Granberg. Hän pääsi ylioppilaaksi 1856 ja opiskeli Helsingin yliopistossa valmistuen 1860 filosofian kandidaatiksi, maisteriksi, lisensiaatiksi ja tohtoriksi.


title: Petter Adolf Karsten

text: Valmistuttuaan Karsten muutti Tammelaan, jossa vietti enimmän osan elämästään opettaen ja tehden tutkimustyötä Mustialan maatalousopistossa, joka on nykyään osa Hämeen ammattikorkeakoulua. Hän oli Mustialan maanviljelysopiston kasvitieteen lehtorina 1864–1908. Karsten keräsi valtavan näytekokoelman sekä omin neuvoinensa että kirjeenvaihtajiensa avustuksella. Karsten nimesi 200 sukua ja 2 000 uutta lajia. Hänestä käytettävä auktorilyhenne kasvien nimien yhteydessä on P. Karst. Hän sai ylimääräisen professorin arvon 1900.


title: Petter Adolf Karsten

text: Karstenin puoliso oli Jenny Hedman (s. 1842), metsänhoitaja Gustaf Adolf Lennart Karsten (s. 1864) oli heidän poikansa.


title: Pensasvarpunen

text: Pensasvarpunen ("Passer hispaniolensis") on varpusten heimoon kuuluva varpuslintu.


title: Pensasvarpunen

text: Linnun pituus on 14–16 cm ja paino 24–32 g. Muistuttaa suuresti tavallista varpusta, ja varsinkin pensasvarpusnaarasta on maastossa lähes mahdotonta erottaa naarasvarpusesta. Koiras poikkeaa varpuskoiraasta siten, että sen päälaki on punaruskea, poski valkoinen ja vatsapuoli on mustajuovainen. Lajit risteytyvät helposti keskenään Etelä-Italiassa, Luoteis-Afrikassa ja muutamilla Välimeren saarilla. Risteymät voivat muistuttaa kumpaa tahansa lajia. Äänet ovat saman kaltaisia kuin varpusen äänet. Lajista tunnetaan 2 alalajia, nimialalaji "hispaniolensis" ja keskiaasialainen "transcaspicus" (Viktor von Tschusi zu Schmidhoffen, 1903).


title: Pensasvarpunen

text: Sekä vanhoilla että nuorilla pensasvarpusilla on täydellinen sulkasato loppukesällä, jonka jälkeen ikäluokkia ei voi enää tunnistaa toisistaan.


title: Pensasvarpunen

text: Pensasvarpusen lisääntymisalue ulottuu Espanjasta ja Luoteis-Afrikasta Välimeren rantamia pitkin Turkkiin, Iraniin, Afganistaniin ja Kazakstaniin. Euroopan populaation koko on 5,7–12 miljoonaa yksilöä. Kreikassa, Balkanilla ja Turkissa laji on muuttolintu, ja talvehtii Israelissa, Egyptissä ja Arabian niemimaalla. Laji on tavattu Suomessa vain kerran, 1.5.1996 Hangon Tvärminnessä.


title: Pensasvarpunen

text: Pesimäaikana korkeakasvuisissa pensaikoissa ja metsiköissä lähellä kosteikkoa, sekä ihmisasutuksen seuralaisena taajamissa.


title: Pensasvarpunen

text: Pesä on kudottu kuivista korsista, oljista ja ohuista oksista, joskus myös tuoreista korsista, ja vuorattu karvoilla, höyhenillä jne. Lentoaukko on pesän sivulla. Pesä on tavallisesti puun oksistossa, usein myös puunkolossa tai rakennuksen koloissa. Munia on 4–6, ja molemmat emot hautovat 11–12 päivää. Poikaset lähtevät pesästä noin 15 päivän ikäisinä.


title: Pensasvarpunen

text: Pensasvarpunen syö pääasiassa ruohokasvien siemeniä sekä hyönteisiä ja muita pieniä selkärangattomia.


title: Iku

text: Iku on vuonna 1986 perustettu porilainen suomirock-yhtye. Yhtyeen keulakuvana, säveltäjänä ja sanoittajana toimii yhtyeen kitaristi Iku Tukiainen, joka on nykyään ainoa jäljellä oleva alkuperäisjäsen. Lukuisten jäsenvaihdosten lisäksi yhtye toimi nimellä Toinen Kierros vuosina 1997-2002. Vuonna 2003 Iku-yhtye aloitti uudestaan ja on toiminut siitä asti . Uusin albumi "Meidän aika" julkaistiin maaliskuussa 2017.


title: Iku

text: Ikun levyt julkaisee Propaganda records ja Kill City, joita jakelee Suomessa Playground Music Oy.


title: Iku

text: Iku-yhtye perustettiin Porissa vuoden 1986 lopussa. Alkuperäinen kokoonpano hajosi nopeasti, kun jäsenistä Laine ja Häyhä liittyivät Rosanna-yhtyeeseen. Vuonna 1987 koottiin suurin Iku-kokoonpano, joka ehti tehdä keikkoja mallikkaasti ja yhden singlen "Kohti tuntematonta / Myöhässä taas" Flamingolle. Levy otettiin hyvin vastaan ja sitä soitettiin myös radioissa.


title: Iku

text: Keväällä 1988 Kari Heiskari lähti Juliet Jonesin Sydän -yhtyeeseen ja Janne Ora opiskelemaan lehdistöalalle. Jäsenten tilalle tulivat J-P Roininen alias Rene basistiksi ja Petri Hissa rumpaliksi. Marko Honkasen teatterityön vuoksi kokoonpano hajosi muutaman keikan jälkeen ja kokoonpanosta jäljelle jäivät vain Iku Tukiainen ja J-P Roininen.


title: Iku

text: Vuonna 1988 yhdessä tuumin Iku ja J-P päättivät perustaa trion, jota oli helpompi hallita, koska miehistöä oli puolet vähemmän. Pian löytyikin Aki Honkajärvi rumpaliksi. Tiiviin harjoittelun jälkeen yhteinen sävel löytyi 1989 ja ilmestyi single "Tämän päivän turhuus / Pelon varjot" Yö-yhtyeen manageri Järvenpään omalle levymerkille West Coast Recordsille. Keikkoja yhtye teki usein ja levy soi hyvin radioissa.


title: Iku

text:
Iku pääsi tekemään ensimmäistä pitkäsoittoa loppuvuodesta 1989 ja myös toinen single "Erämaat / Bukarest palaa" ilmestyi samalle West Coast Recordsille.
Ensimmäinen Ikun albumi "Mustaa Valoa" ilmestyi helmikuussa 1990. Levy menestyi kohtuullisesti ja yhtye sai TV-esiintymisiä Hittimittariin (2. sija) sekä TV-videot kappaleista Eteenpäin, Loppusointuja ja Uhrit.


title: Iku

text: Iku pääsi tekemään toista levyään vuonna 1991 Propaganda recordsin Kill City -levymerkille. Ilmestynyt LP "Ruusuja Ja Ohdakkeita" ja single "Ruusuja ja ohdakkeita / Marjanpoimijat" olivat jo aivan toisenlaista Ikua sisältäen teknisempää soittoa ja vähän jopa psykedeliaa. Ikun ja Jussi Hakulisen yhteisestä "Avain"-kappaleesta yhtye teki videon.


title: Iku

text: Ikuun vuonna 1992 kosketinsoittimiin tuli Puppe Oksanen, jonka jälkeen Iku ja J-P soittivat Noin 7 Veljestä -yhtyeessä, kunnes yhtyeen kosketinsoittaja Ville Borgersen kuoli autokolarissa ja yhtyeen toiminta loppui.


title: Iku

text:
Vuonna 1993 Iku teki CD-EP:n "Haloo", jonka jälkeen Sami Valverinne tuli mukaan kosketinsoittajaksi, kunnes hän siirtyi soittamaan rumpuja.
Ahti Impola siirtyi miksaustöistään (Cotton Studio, missä äänitettiin myös Ikun musiikkia) vuonna 1994 soittamaan koskettimia. Ikulla oli kaksi taustalaulajatyttöä vuosina 1995-1996.


title: Iku

text:
Iku Tukiainen alkoi toimia kitaristina Neumannin kera esittäessä omia kappaleitaan ja soittaen duokeikkoja vuosina 1996-1999 yli kaksisataa. Joni Lindroos tuli Ikun yhtyeeseen rumpaliksi ja Valverinne takaisin kosketinsoittajaksi vuonna 1997. Yhtyeen nimeksi tuli Toinen Kierros.
Yhtye teki pitkäsoittoalbumin "Tyylirikkoja Heiskasen Baarin Jukeboxissa" vuonna 1999 Propaganda recordsille.
Toinen Kierros esiintyi Jyrki-TV:ssä, jossa se esitti kappaleet "Hyvää matkaa" ja "Ruusuja ja ohdakkeita (versio 2)." Yhtyeeseen liittyivät lisäksi Krisse Wetterstrand soittamaan congat sekä lyömäsoittimet ja Jussi Reunamäki kosketinsoittajaksi. Vuonna 2000 yhtye äänitti uutta levyä, jonka nimeksi tuli "Kulta Groove". 20 kappaleen eepoksen julkaisi Propaganda Records.


title: Iku

text: Vuonna 2003 alkoi Ikun kolmannen pitkäsoiton tekeminen. Levy sai nimekseen "Tähtihetkiä". Nimikkobiisi kuvaa lama-ajan tunnelmia. Levy ilmestyi vuoden 2004 syyskuussa. Levyltä ilmestyi kolme singleä ja peräti neljännelläkin yksi kappale keväällä 2006.


title: Iku

text: Iku harjoitteli 1980-luvun alkupuolen Wanha Laine-yhtyeen ohjelmistoa ja äänitti niistä levyn "Musta Herra" vuoden 2006 kesäksi. Levyltä ilmestyi kaksi singleä. Single "Unohdetut" ilmestyi syksyllä 2007 ja albumi "Suomirock-ilta" syksyllä 2008. Uudistuneemman yhtyeen albumi "Suomirock-ilta" ilmestyi vuoden 2008 syksyllä sisältäen nimensä mukaista materiaalia.


title: Iku

text:
"Liikkuvat taa" -albumi valmistui vuonna 2010 ja sen julkaisi Pilke levymerkki. Albumi äänitettiin Finnvox-studioilla Helsingissä ja vierailevana muusikkona kosketinsoittimissa oli Remix!-yhtyeestä tuttu Jyri Kallio. Albumin ensimmäinen single oli "Pieni tarina (2010)". Levyn äänityksestä vastasi Risto Hemmi ja kosketinsoittimet soitti Jyri Kallio.
Seuraava "Lopulta kaikki saduksi muuttuu" on vuoden 2013 alussa ilmestynyt eepos. Helmikuussa 2015 ilmestynyt albumi "Dreamlandia" on äänitetty Porissa sinkkuineen, joista "Mopoautoparkki"-video on saanut paljon katseluja. Iku oli siirtynyt takaisin 1990 luvulta tutulle Kill City levymerkille. Albumilla vaikuttaa uusi naissolisti Pauliina Koskinen, joka liittyi yhtyeeseen vuonna 2013. Maaliskuussa 2015 yhtye julkaisi Jussi Hakulisen kanssa kappaleen "Erakko". Tämän coveroi Yö -yhtye jo toukokuussa 2016 sinkuksi ja albumilleen "Puolet taivaasta – puolet helvetistä".
Maaliskuun 31. päivänä 2017 julkaistiin Ikun uusin albumi "Meidän aika," jolla yhtye palasi takaisin juurilleen energiselle ja melodiselle Suomirock tyylilleen., Meidän aika levyltä on julkaistu videona ja singlenä "Tuliset kadut".


title: Iku

text: Jäsenet 1986–1987


title: Iku

text: Jäsenet 1987–1988


title: Iku

text: Jäsenet 1988


title: Iku

text: Jäsenet 1988–1992


title: Iku

text: Jäsenet 1992


title: Iku

text: Jäsenet 1993–1996


title: Iku

text: Iku jäsenet 2003–


title: The Transformers

text: The Transformers on yhdysvaltalaisten ja japanilaisten yhteistuottama animaatiosarja, joka perustui lelunlinjaan, ja tehtiin myös sarjakuvia.


title: The Transformers

text:
Generation 1 tai G1 oli alun perin vain fanien keskuudessa tunnettu koodinimi, jolla tarkoitettiin alkuperäistä tv-sarjaa, sarjakuvaa ja lelusarjaa. Vasta 2000-luvun alussa nimi muuttui viralliseksi nimeksi alkuperäiselle sarjalle.
Sarja eroaa suuresti uusista Transformers-sarjoista (mm. Armada, Energon ja Cybertron) sillä, että hahmot pysyvät alusta asti samannäköisinä ja samoina, eivätkä kehity uuden lelun myötä uuden värisiksi, tai uuteen muotoon.
Sarjasta on myös osuvasti todettu: "Toisin kuin aiheesta tehdyt uudet sarjat (Armada, Energon ja Cybertron), alkuperäinen sarja ei tunnu parinkymmenen minuutin lelumainokselta."


title: The Transformers

text: Sarjakuva alkoi vuonna 1984 ja päättyi vuonna 1991.


title: The Transformers

text: Animaatiosarja alkoi vuonna 1984 ja loppui 1987. Sarjaa tehtiin yhteensä neljä kautta. Kaksi ensimmäistä kautta sijoittuvat 1980-luvun puoleen väliin, kun taas kolmas kausi alkaa vuodesta 2006. Viimeistä, neljättä kautta ei monien fanien keskuudessa katsota kuuluvaksi "viralliseksi" kaudeksi alkuperäiseen sarjaan. Kausi kestää vain kolme jaksoa ja on laadultaan todella heikko.


title: The Transformers

text: Transformerit saapuvat Maa-planeetalle. Autobotit tapaavat ihmisliittolaisensa Spiken, tämän isän ja Chip Chasen. Autobotit rakentavat Dinobotit. Decepticonit saavat tuekseen Constructiconit.


title: The Transformers

text: Kauden aikana mukaan tulee paljon uusia hahmoja, niin hyvien kuin pahojen puolelle. Kauden loppu huipentuu, kun Decepticon Starscream yrittää tapattaa Megatronin, jonka johdosta hänet karkotetaan ja hän kokoaa oman armeijansa, Combaticonit.


title: The Transformers

text: Kolmas kausi sijoituu 21 vuotta toisen tuotantokauden jälkeiseen aikaan, vuotta The Transformers: The Movien tapahtumien jälkeen. Autobotit, Rodimus Primen johdolla taistelevat Galvatronin johtamia Decepticoneja vastaan, niin maapallolla, kuin ympäri galaksiakin. Kauden lopussa Optimus Prime herätetään kuolleista. Mukana esiintyy lyhyesti myös Starscreamin haamu.


title: The Transformers

text: Neljäs kausi koostuu ainoastaan kolmiosaisesta jaksosta nimeltä "The Rebirth". Jaksossa Galvatron havittelee itselleen energiaa Plasmaenergiakammiosta vailla mitään aikomusta uskoa, että se tuhoaisi kaikki transformerit Cybertronilla. Kammion avainta kantava Autobottiryhmä tekee pakkolaskun Nebulos-planeetalle, jossa he keksivät Headmaster- ja Targetmaster-järjestelmät. Mutta Nebulosin johtaja lordi Zarak liittoutuu Decepticonien kanssa ja kopioi järjestelmän myös Decepticoneille rakentaen myös itselleen oman Headmasterin nimeltä Scorponok. Lopussa Spiken rakennuttama Fortress Maximus pysäyttää Decepticonit ja Plasmaenergiakammio suljetaan, mutta kaikki kammion ulkopuolelle jäänyt energia palauttaa Cybertronin takaisin Kultakauteen. Fortress Maximus jää muiden Headmasterien kanssa suojelemaan Nebulosia. Galvatron ja lordi Zarak joukkoineen pakenevat.


title: The Transformers

text: Wizard Magazine listasi vuonna 2001 Transformersin sijalle viisi laatimassaan kautta aikain sadan parhaan animaatiosarjan listalle.


title: The Transformers

text: Tammikuussa 2009 IGN-sivuston laatiman sadan parhaan animaatiosarjan listan mukaan Transformers oli sijalla 23. Gunaxin listasi kaksi kuukautta myöhemmin Transformersin sijalle 2 laatimassaan 1980-luvun kymmenen parhaan animaatiosarjan listalla.


title: Living Loving Maid (She’s Just a Woman)

text: Living Loving Maid (She's Just a Woman) on englantilaisen rockyhtye Led Zeppelinin kappale. Kappale on julkaistu yhtyeen toisella albumilla "Led Zeppelin II" vuonna 1969. Se on myös julkaistu ”Whole Lotta Love” -singlen kääntöpuolella. Kappale kertoo bändäristä, joka ärsytti yhtyettä sen uran alkuaikoina.


title: Living Loving Maid (She’s Just a Woman)

text: Yhtyeen kitaristi Jimmy Pagen on usein mainittu vihaavan kappaletta, ja siksi sitä ei esitetty Led Zeppelinin konserteissa. Se on myös yksi harvoista Led Zeppelinin kappaleista, jossa Page lauloi taustalla. Toisin kuin Page, yhtyeen laulaja Robert Plant piti kappaleesta, ja esittikin sen usein vuoden 1990 soolokiertueellaan.


title: Living Loving Maid (She’s Just a Woman)

text: Suomalainen Eläkeläiset-humppayhtye on tehnyt kappaleesta cover-version, ”Kipin kapin mä riennän alkoon”. Kappale julkaistiin ensimmäisen kerran Humppakäräjät-albumilla ja uudestaan Humppa-akatemia-kokoelmalla.


title: Charlottenburgin linna

text: Charlottenburgin linna () on Saksan pääkaupungin Berliinin jäljellä olevista linnoista suurin. Se sijaitsee Charlottenburgin alueella.


title: Charlottenburgin linna

text: Linnan rakennutti alun perin Preussin kuninkaan Fredrik I:n puoliso Sophie Charlotte italialaiseen barokkityyliin arkkitehti Arnold Neringin suunnitelmien mukaan. Kun Fredrik vuonna 1701 kruunattiin Preussin kuninkaaksi ja Sophie Charlottesta tuli näin Preussin kuningatar, aloitettiin linnan laajennustyöt, joista vastasi arkkitehti Eosander von Göthe. Sophie Charlotten kuoleman jälkeen vuonna 1705 Fredrik nimesi linnan puolisonsa muistoa kunnioittaakseen "Charlottenburgiksi".


title: Charlottenburgin linna

text: Toisessa maailmansodassa Charlottenburgin linna kärsi merkittäviä vaurioita. Vuoden 1945 jälkeen se korjattiin, ja nykyisin siinä on museo. Vuodesta 2004 vuoden 2006 alkuun linnassa oli jonkin aikaa Saksan presidentin virka-asuntona, kun Bellevuen linna oli korjattavana.


title: Charlottenburgin linna

text: Linnan edustalla on Andreas Schlüterin veistämä suuren vaaliruhtinaan eli Fredrik Vilhelmin ratsastajapatsas. Patsas sijaitsi alkujaan Kurfürstenbrücke-sillalla Mittessä. Se siirrettiin sieltä Charlottenburgiin toisen maailmansodan jälkeen.


title: Transformers: The War Within

text: Transformers: The War Within on Dreamwaven sarjakuva, joka sijoittuu Transformers-universumiin. War Withinia julkaistiin vuosina 2002–2004 kolme minisarjaa, joista viimeinen jäi keskeneräiseksi.


title: Transformers: The War Within

text: Transformers: The War Within on kirjoittajalegenda Simon Furmanin luoma ja kirjoittama uusi tarinakokonaisuus, joka esittelee uuden Transformers alkuversion. Kyseessä ei missään tapauksessa ole uusiksi pistetty alku, vaan ns "rinnakkaistodellisuuden" alkutaival, mitä kirjoittaja on ennenkin harrastanut. The War Withiniä pidetään yhtenä parhaimmista, ellei parhaimpana Transformers-sarjakuvana.


title: Transformers: The War Within

text:
The War Within on aikaisempia sarjakuvia synkempi ja mystisempi.
Ensimmäisessä osassa, The War Within, seurataan uuden Autobot-johtajan, Optimus Primen ensimmäisiä vaiheita Autobottien johtajana ja tämän alaisten negatiivista suhtautumista uuteen johtajaansa. Taustajuonena koko sarjassa toimii Cybertronin salaperäinen, unohtunut alkuperä, mistä Megatron on saamassa selville asioita, pala palalta.
Mukana on paljon vanhoja tuttuja hahmoja, Cybertron-ulkonäöillään.


title: Transformers: The War Within

text:
Megatron on aloittanut kapinan hyökkäämällä Autobottien kimppuun ja aiheuttaen sisällissodan. Megatron on myös onnistunut tappamaan Autobot johtajan Sentinel Primen. Vanhojen neuvosto valitsee uudeksi Primeksi arkistonhoitaja Optronixin, josta tulee Optimus Prime, keskellä sisällissodan pahinta vaihetta. Optimus Primella on aluksi uskottavuusongelmia joukkojensa silmissä, edeltäjiensä kuoltua. Myöskään Primen päätös jättää Cybertron ei saa Autobotteja ilahtumaan. Tarina keskittyy suurimmaksi osaksi Optimuksen matkaan, planetan ytimessä, missä hän kohtaa niin Decepticon-salamurhaajat, Megatronin, kuin myös paljon uusia tietoja Matrixista. Samaan aikaan Starscream kaappaa vallaan itselleen ja yrittää tuhota Autobotteja, huonolla menestyksellä. Optimus ja Megatron näkevät Matrixin avulla otteita heidän mahdollisesta tulevaisuudestaan, ja siitä mikä vuosien varrella tulee muuttumaan. Lopulta Grimlockin opastamana Optimus käy taistoon Megatronia vastaan ja voittaa tämän, mutta ei ilmeisesti pysty tappamaan tätä.
Lopussa Optimus pitää kädessään levykettä, jonka asentaessaan itseensä, hän saisi kaikkien aikaisempien Primien muistot ja kokemukset itselleen ja hänestä tulisi entistä viisaampi ja kokemusta saaneempi. Optimus päättää kuitenkin heittää levykkeen avaruuteen ja toteaa valitsevansa oman tiensä.Alussa Optimus ja Megatron katoavat taistelun aikana avaruusportista ja heidän oletetaan kuolleen. Samaan aikaan Cybertronille ilmestyy valtava, liekehtivä ja ikivanha, erittäin salaperäinen transformeri, joka käyttää nimeä Fallen.
Decepticonien ja Autobotten välisen sodan aikana salaperäinen Fallen värvää itselleen kolme apuria, Decepticonit Bludgeon, Mindwipe ja Bugly. Fallenin tarkoitus on herättää jotain muinaista Cybertronin ytimestä. Siihen hän tarvitsee tiettyjen "potentiaalisten" kipinöitä. Nämä potentiaaliset ovat Jetfire, Grimlock, Hot Spot ja Decepticon Blitzwing, joiden yhteisenä piirteenä näyttää olevan jotain kaukaista Cybertronin historiassa. Decepticonien johtaja Shockwave ja Autobottien johtaja Prowl liittoutuvat ja järjestävät pelastusoperaation, tarkoituksenaan myös pysäyttää Fallen, suunnitelmineen.Omat joukkonsa muodostanut Starscream yrittää eliminoida sekä Autobottien että Decepticonien ylimmän johdon, mutta suunnitelmiin tulee muutos. Starscream onnistuu eliminoimaan ikivanhat, viisaat Autobot neuvoston jäsenet ja Decepticon Motormaster salamurhaa Grimlockin.
Samaan aikaan Megatron tekeekin yllättävän paluunsa, käyttämällä salaperäisiä kloonisotureita apunaan.


title: Transformers: The War Within

text: Sarjakuva loppui kuitenkin kesken, kustannusyhtiö Dreamwaven tehtyä konkurssin, eikä sarjan päätöstä ole koskaan nähty.


title: Bellevuen linna

text: Bellevuen linna () on Saksan pääkaupungin Berliinin keskustan tuntumassa, Spreejoen varrella sijaitseva linna. Se on toiminut Saksan liittopresidentin ensisijaisena edustusasuntona vuodesta 1994 lähtien. Linnan nimi kuvaa linnasta avautuvaa näkymää yli Spreejoen ( = kaunis, = näkymä).


title: Bellevuen linna

text: Linna rakennettiin vuonna 1786 kesäresidenssiksi Preussin prinssi Ferdinandille, kuningas Fredrik II Suuren nuoremmalle veljelle. Sen suunnitteli arkkitehti Philipp Daniel Boumann, joka loihti linnalle sen uusklassistisen tyylin.


title: Bellevuen linna

text: Ranskan–Preussin sodan rauhansopimus kirjoitettiin linnassa 1870. Vuoteen 1918 saakka linna toimi Saksan kruununprinssin virka-asuntona. 1930-luvun puolivaiheilla rakennus toimi etnografian museona, kunnes muutettiin natsi-Saksan vierasasunnoksi. Toisessa maailmansodassa linna kärsi vaurioita ja 1950-luvulla sen sisätiloja uudistettiin oleellisesti. Vuodesta 1957 vuoteen 1994 linna toimi Saksan liittopresidentin toissijaisena asuntona. Vuonna 1994 Richard von Weizsäckerin aloitteesta linnasta tuli ensisijainen asunto.


title: Bellevuen linna

text: Vuosina 2004–2005 linna oli korjattavana; tällöin paikkailtiin edellisten korjaustöiden virheitä. Tuona aikana Berliinin Charlottenburgin linna toimi tilapäisesti liittopresidentin edustusasuntona.


title: Savo (saari)

text: Savo on Salomonsaariin kuuluva tuliperäinen saari eteläisellä Tyynellämerellä. Savo sijaitsee koilliseen Guadalcanalin pohjoiskärjestä.


title: Savo (saari)

text: Saaren tulivuoren viimeisimmän purkauksen ajankohtaa ei tiedetä tarkasti, mutta sen arvellaan purkautuneen vuosien 1835 ja 1850 välillä. Purkaus oli todella massiivinen ja se tuhosi kaiken elämän saarelta hetkeksi. Viimeistä edeltävä purkaus tapahtui vuonna 1568. World Organization of Volcanic Observatoriesin mukaan saaren tulivuori on aktiivinen 100 ja 300 vuoden välein.


title: Savo (saari)

text: Saaren sijainnin takia se joutui olemaan osana toista maailmansotaa. Saaren läheisyydessä taisteltiin niin sanottu Ironbottom Soundin taistelu, jossa liittoutuneet taistelivat Japanin laivastoa vastaan.


title: SB-Pro

text: SB-Pro on nurmijärveläinen vuonna 1996 perustettu salibandyn erikoisseura. Naisten edustusjoukkue pelaa salibandyliigaa ja miesten edustusjoukkue V-divisioonaa. Jäseniä seuralla on 532 (tilasto vuodelta 2012) ja joukkueita salibandyliiton sarjoissa 21. Tammikuussa 2018 seura sai uudeksi kotihallikseen Arkadia-hallin Klaukkalassa, Nurmijärvellä.


title: SB-Pro

text: Seuran miesten edustusjoukkue pelasi kaudella 2003–2004 salibandyliigaa. Alkukaudesta joukkuetta valmensi Mika Santonen, mutta puolessa välissä kautta joukkue vaihtoi valmentajaa ja uudeksi valmentajaksi tuli Kai Ahlsted. Joukkue kuitenkin putosi kauden päätteeksi I-divisioonaan. SB-Pro pelasi liigan kotiottelut Hyvinkäällä Martinhallissa.


title: SB-Pro

text: Kaudella 2005–2006 miesten joukkueen kumppaniksi liittyi salibandyseura Finnsta. Yhdistyneen joukkueen nimeksi tuli Finnsta Pro. Tavoitteena oli nousta takaisin liigaan, ja joukkue hankki nimekkäitä pelaajia. Nousu liigaan kuitenkin epäonnistui ja yhteistyö Finnstan ja joukkuetta valmentaneen Lars Eriksonin kanssa päättyi. SB-Pron perustaja ja monivuotinen manageri Aape Laitalainen muutti Vaasaan kesällä 2005, jonka jälkeen joukkue ei kyennyt säilyttämään resursseja I-divisioonan paikkaansa ja haki liitolta paikkaa II-divisioonaan kaudeksi 2006–2007. Kauden 2007–2008 joukkue pysyi paikallisilla pelaajilla II-divisioonassa, mutta anoi seuraavalle kaudelle paikkaa III-divisioonassa. Kaudella 2008–2009 joukkue putosi III-divisioonasta taas sarjaporrasta alaspäin.


title: SB-Pro

text: Kausi 2009–2010 oli seuralle menestys. Naisten joukkue pelasi itsensä sensaatiomaisesti salibandyliigan loppuotteluun, mutta hävisi Classicille ottaen kuitenkin hopeaa. C-tytöt voittivat suomen mestaruuden pelaten Suomessa koko kauden tappiottomasti. B-pojat voittivat Etelä-Suomen Alueliigan kultaa. D-tytöt voittivat Etelä-Suomen Alueliigan kultaa sekä aluesarjan pronssia. C-poikien Sharks-joukkue täydensi SB-Pron saldon napaten Eteläisen alueen haastajasarjan hopeaa.


title: SB-Pro

text: Kaudella 2011–2012 SB-Pron liiganaiset raivasivat peleissään tien salibandyn Suomen Cupin sekä salibandyliigan loppuotteluihin. Joukkue voitti Suomen Cupin pelattuaan loppuottelussa 21. tammikuuta 2012 Tampereen Classicia vastaan; voitto oli seurahistorian ensimmäinen salibandyn Suomen Cupissa. Joukkue sai myös liigan loppuotteluihin vastaansa Classicin, mutta hävisi tällöin joukkueelle sijoittuen hopealle.


title: SB-Pro

text: SB-Pron naisten liigajoukkue saavutti kaudella 2013–2014 tuplamestaruuden: seura voitti talvella 2014 Suomen Cupin, ja 20. huhtikuuta 2014 pelatussa kotiottelussa Tampereen Classicia vastaan SB-Pron liiganaiset varmistivat seurahistorian ensimmäisen Suomen mestaruutensa.


title: SB-Pro

text: Kaudella 2017-2018 SB-Pro sijoittui salibandyn Suomen Cupissa hopealle. Naisten salibandyliigan Suomen mestaruuden SB-Pro voitti Classicia vastaan maalein 3-2 Superfinaali -tapahtumassa Hartwall areenalla.


title: SB-Pro

text: SB-Pro voitti kaudella 2008–2009 Tyttöjen Suomen-mestaruuden, kun finaaleissa kaatui SB-Naantali voitoin 2–0.


title: Jean-Pierre Serre

text: Jean-Pierre Serre (15. syyskuuta 1926 Bages, Pyrénées-Orientales) on ranskalainen matemaatikko,


title: Jean-Pierre Serre

text: Väiteltyään tohtoriksi algebrallisesta topografiasta Henri Cartanin ohjauksessa Serre julkaisi merkittäviä tuloksia lukuteoriasta ja algebrallisesta geometriasta.


title: Jean-Pierre Serre

text: Serre on pariisilaisen eliittikoulun École normale supérieuren entinen oppilas. Hän on saanut tunnustuksena työstään seuraavat palkinnot:


title: Shūkōkai-karate

text: Shūkōkai () on karaten tyylisuunta, jonka kehitti Chōjirō Tani. Sen tekniikassa pyritään mahdollisimman voimakkaaseen suoritukseen kehon luonnollisia jännityslinjoja hyödyntäen. Laji sopii kaikille, eikä mitään erityisominaisuuksia tarvita, vaan ne kehittyvät harjoittelun myötä. Shūkōkai-karaten oppi-isä on sōke Shigeru Kimura.


title: Shūkōkai-karate

text: Shūkōkai-karaten vyöarvot (suurenevassa järjestyksessä):


title: Shūkōkai-karate

text:
Suomessa Shūkōkain pääorganisaationa toimii Suomen Shukokai Karateliitto, joka on perustettu vuonna 1977.
Suomessa eri seuroja on Espoossa, Haminassa, Helsingissä, Järvenpäässä, Kotkassa, Lappeenrannassa, Laukaassa, Oulussa, Savonlinnassa, Suomenniemellä, Tammisaaressa, Imatralla, Savitaipaleella ja Vantaalla.
Suomen Shukokai Karateliiton päävalmentajana 2017 toimii shihan Yrjö Pursiainen (8. dan).


title: Dune 2000

text:
Dune 2000 on Frank Herbertin Dyyni-sci-fi-kirjasarjaan perustuva
Westwood Studiosin vuonna 1998 julkaisema tietokonepeli. Pelissä on kolme pelattavaa kuningassukua ja tarkoituksena on vallata itselleen kokonaan Arrakis-niminen planeetta taistelemalla vihollissukuja vastaan. Tämä perustuu siihen, että avaruuskilta tarvitsee Melange-nimistä maustetta, joka laajentaa tietoisuutta ja auttaa avaruuden poimuttamisessa. Sitä saa vain Arrakikselta.


title: Dune 2000

text: Pelissä on yhdeksän tasoa, joista jokaisessa on suoritettava tehtävä. Suurimmassa osassa tasoja tehtävä on käytännössä vain tuhota vihollissukujen kaikki rakennukset sekä joukot, mutta osassa tavoitteena on kerätä tietty määrä Melangea. Pelialueet koostuvat hiekka-aavikosta ja niiden lomassa olevista kivialueista, joiden päälle kukin kuningassuku rakentaa oman tukikohtansa. Joukossa on myös liikkumista rajoittavia kalliomuodostumia. Käytännössä pelialue koostuu useista ruuduista, joiden mukaan rakennukset voi sijoittaa tai joukkoja liikuttaa portaallisesti.


title: Dune 2000

text: Rakennukset ovat 1x1, 2x3, 3x3 tai 3x3+1 ruudun kokoisia ja niitä ei voi rakentaa hiekan päälle. Rakennuksen vahvuutta tai pikemminkin kestävyyttä kuvastaa mittari, jonka väri muuttuu rakennuksen heiketessä asteikolla vihreä-keltainen-punainen. Samassa yhteydessä on myös toinen kestävyyttä kuvaava osoitin, joka pienenee rakennuksen heiketessä, eli silloin, kun vihollisen joukot tulittavat sitä.Pelin kielessä tässä käytetty parannus on sama kuin upgrade.


title: Dune 2000

text: Osa rakennuksista tai niiden ominaisuuksista vaatii jonkun toisen rakennuksen olemassaolon.Suluissa ilmoitettu hinta pätee vain Medium-modessa, muttei välttämättä joka tilanteessa.Sardaukar on jalkaväkiyksikkö, joka käyttää aseenaan voimakasta konekivääriä.(120)


title: Dune 2000

text: Harkonnet ovat brutaaleja ja nojaavat raakaan voimaan. Harkonnenin johtaja on Paroni Vladimir Harkonnen.


title: Dune 2000

text: Atreidesit ovat humanisteja, jotka ajattelevat yksilön etua. He ovat näennäisesti lempein suku. Lisäksi he ovat liittoutuneet paikallisen Fremen-aavikkokansan kanssa. Atreidesta johtaa herttua Leto Atreides.


title: Dune 2000

text: Ordos on Westwoodin itse keksimä suku. He ovat viekkaita ja luottavat nopeisiin laitteisiin ja erityisyksikköihin. Ordosta johtaa supertietokone.


title: Dune 2000

text: Keisari Frederick Corrino IV:n suku, jota pelaaja ei voi käyttää, mutta joka tulee pelin lopussa vastaan.


title: Wade Williams

text: Wade Williams (s. 24. joulukuuta 1961 Georgia, Yhdysvallat) on yhdysvaltalainen näyttelijä, joka on tullut tunnetuksi Brad Bellickin roolista televisiosarjassa "Pako".


title: Wade Williams

text: Williams ja hänen kolme sisarustaan syntyivät Georgiassa. Perhe muutti myöhemmin Tulsaan, Oklahomaan. Hän on valmistunut Tulsan yliopistosta. Williams on naimisissa ja hänellä on tytär. Hän asuu perheineen Teksasissa. Williams nähdään myös Anastacian musiikkivideossa ”Welcome To My Truth”.


title: Nate Hills

text: Floyd Nathanial "Nate" Hills (tunnetaan myös nimellä Danja, s. 1982 Virginia Beach, Virginia, Yhdysvallat) on yhdysvaltalainen musiikkituottaja, joka on erikoistunut hip hop -musiikkiin.


title: Nate Hills

text: Hills on tuottanut muun muassa Britney Spearsin, Lloyd Banksin, Nelly Furtadon ja Justin Timberlaken kappaleita. Hänen suurimpia hittejään ovat yhdessä Timbalandin kanssa tuotetut Furtadon "Maneater" ja "Promiscious" Britney Spearsin "Womanizer" sekä Timberlaken "SexyBack" ja "My Love". Hän on tuottanut myös Simple Planin albumin Simple Plan.


title: Music Idol

text: Music Idol on bulgarialainen versio Idols-televisioformaatista. Ohjelman ensimmäinen kausi esitettiin bTV-kanavalla vuonna 2007, ja seuraavina vuosina tuotettiin vielä kaksi kautta. Kolmannella tuotantokaudella ohjelmaan osallistui kilpailijoita myös Bulgarian naapurimaasta Makedoniasta. Ensimmäisen kauden voitti Nevena Tsoneva, toisen Toma Zdravkov ja kolmannen Magdalena Janavarova.


title: Sleaze rock

text: Sleaze rock (myös sleaze glam ja sleaze metal) on glam metalin alalaji. Se alkoi syntyä 1980-luvun puolen välin jälkeen juuri Hanoi Rocksin hajoamisen jälkeen. Lopullinen sleaze glamin läpimurto oli vuonna 1987. Sleaze glam -yhtyeet saivat vaikutteensa punkista, bluesista ja hard rockista.


title: Sleaze rock

text: Tyylisuunnalla on edelleen suosiota erityisesti Pohjoismaissa, Yhdysvalloissa ja joissakin Euroopan osissa.


title: Sleaze rock

text: Sleaze rock -yhtyeet tunnetaan soundista, joka on raa'empi ja viimeistelemättömämmän kuuloinen kuin glam metal -tyylisuuntaan kuuluvilla yhtyeillä. Tyylissä on esteettisiä samankaltaisuuksia pub rock -liikkeen ja sen erittäin energisen lavaesiintymisen kanssa. Tyylilajiin kuuluvien kappaleiden sanoitukset ovat rajumpia ja yliampuvampia kuin muiden glam metal -yhtyeiden. Nämä sleaze rock -yhtyeet nähdään reaktiona massatuotetuille yhtyeille, joiden ulkokuva oli tullut liian pehmeäksi ja "nössöksi".


title: Sleaze rock

text: Sleaze rock -yhtyeisiin ovat vaikuttaneet yleisesti 1970-luvun hard rock -yhtyeet, kuten Aerosmith, AC/DC, The Sex Pistols ja The Damned. Hanoi Rocks on myös koko tyylilajin keskusvaikuttaja. Guns N' Rosesin esikoislevy "Appetite for Destruction" on suosituin sleaze rock -levy ja se muutti glam-liikkeen suuntaa 1980-luvulla. Kyseinen levy on kuitenkin saanut runsaasti vaikutteita Hanoi Rocksin tuotannosta.


title: Sleaze rock

text: Sleaze rock jakautuu kahteen päähaaraan, joista toinen on yhdysvaltalainen ja toinen brittiläinen.


title: Sleaze rock

text: Yhdysvalloissa sleaze rockin vaikutusalue oli Los Angelesin "Sunset Boulevard". Tämä bulevardialue "Sunset Strip" käsittää useita eri rock-klubeja ja ravintoloita, joissa esiintyivät vuoden 1983 jälkeisinä vuosina Guns N' Roses, Faster Pussycat ja L.A. Guns. Nämä yhtyeet kuitenkin tulivat yleiseen suosioon vasta vuosina 1987-1988. Erityisesti L.A. Guns pukeutui mustiin nahkatakkeihin punk-tyyliin. Näiden yhtyeiden ulkonäkö ja kampaukset perustuivat 1970-luvun punk rockiin ja suomalaisyhtye Hanoi Rocksiin. Hanoi Rocks oli loppuvuonna 1984 saavuttanut suuren suosion Kaliforniassa ja Los Angelesissa sekä tuonut esille uusia samantyylisiä yhtyeitä.


title: Sleaze rock

text: Isossa-Britanniassa syntyi samanlainen sleaze rock -liike, mutta se oli yhdysvaltalaiseen vastineensa verrattuna sen musiikillinen tyyli perustui huomattavasti Hanoi Rocksiin, Facesiin ja Johnny Thundersiin. Hanoi Rocks oli soittanut Lontoossa vuosina 1981-1984 merkittävillä klubeilla, kuten The Marquee Clubilla. Tämä oli vaikuttanut huomattavasti sellaisten yhtyeiden, kuten Dogs D'Amour, The Quireboys, Soho Roses, Kill City Dragons sekä muiden syntymiseen. Amerikkalaiset yhtyeet olivat enemmän kaupallinen menestys, mutta brittiläiset jäivät jatkamaan Lontoon Hanoi Rocks -kulttia. Nämä yhtyeet eivät tavoitelleet taloudellista hyötyä, vaan halusivat soittaa Hanoi Rocks -kultin mukaisesti esikuvansa tapaan.


title: Sleaze rock

text: Tähän aikaan brittiläinen The Cult muutti musiikillista suuntaansa enemmän kohti AC/DC- ja sleaze rock -tyyliä ja teki kiertueen Yhdysvalloissa tuolloin vielä tuntemattoman Guns N' Rosesin kanssa.


title: Sleaze rock

text: Sleaze rockista puhuttaessa tulee muistaa, ettei näille yhtyeille löytynyt yhteistä luokittelunimeä kuin vasta 1990-luvun puolessa välissä. Suurin osa näistä yhtyeistä on kotoisin Pohjoismaista.


title: Mika Hilander

text: Mika Hilander (s. 17. elokuuta 1983 Tampere) on suomalainen jalkapalloilija, joka edustaa Veikkausliigassa pelaavaa Tampereen Ilvestä.


title: Mika Hilander

text: Oltuaan muutaman kauden Tampere Unitedissa ykkösmaalivahti Mikko Kavénin varjossa Hilander siirtyi lainalle PP-70:een. Kaudella 2008 hän vartioi Nokian Palloseuran maalia Tampereen Kolmosessa. Kaudelle 2009 Hilander siirtyi TPV:n riveihin, mutta polvivamma pilasi kauden. Kaudeksi 2010 hän palasi Tampere Unitedin riveihin ja teki debyyttinsä Veikkausliigassa. Hän pelasi kauden aikana 16 ottelua. Vuosina 2011–2013 Hilander edusti Kuopion Palloseuraa.


title: Mika Hilander

text: Kaudeksi 2014 Hilander siirtyi Ykkösessä pelaavaan Ilvekseen.


title: Mika Hilander

text: Hilanderin ensiesiintyminen Suomen A-maajoukkueessa oli 10. tammikuuta 2016 Ruotsia vastaan.


title: Jussi-Pekka Savolainen

text: Jussi-Pekka Savolainen (s. 25. kesäkuuta 1986 Tampere) on suomalainen uransa lopettanut jalkapalloilija. Pelipaikaltaan hän oli vasen laitalinkki.


title: Jussi-Pekka Savolainen

text: Savolainen pelasi Veikkausliigassa vuosina 2004–2010 yhteensä 103 ottelua, joissa hän teki viisi maalia. Hän voitti Suomen-mestaruuden kahdesti ja Suomen Cupin kertaalleen.


title: Jussi-Pekka Savolainen

text: Savolainen on Pallo-Iirojen kasvatti, joka valittiin Satakunnan vuoden poikajunioriksi 2001. Hän pelasi 37 poikien maaottelua ja oli mukana Suomessa pelatussa 17-vuotiaiden MM-lopputurnauksessa vuonna 2003. Juniorina Savolaista testasivat Arsenal, Sunderland, Feyenoord ja Internazionale.


title: Jussi-Pekka Savolainen

text: Savolainen siirtyi Pallo-Iiroista Veikkausliigan Tampere Unitediin kaudeksi 2004. Hän pelasi ensimmäisen ottelunsa pääsarjatasolla 17-vuotiaana 7. toukokuuta, kun TamU hävisi vieraissa Jazzille 1–3. Neljän TamU-kauden aikana Savolainen voitti seurassa Suomen-mestaruuden 2006 ja 2007, SM-pronssia 2004 ja 2005 sekä Suomen Cupin 2007.


title: Jussi-Pekka Savolainen

text: Savolaisen peliaika TamUssa jäi melko vähäiseksi. Hän pelasi neljän kauden aikana yhteensä 34 liigaottelua, joista kuusi aloituskokoonpanossa. Kaudella 2004 hän pelasi 14 ottelua, joista kaksi avauskokoonpanossa. Ennen kauden 2005 alkua Savolaisen polven ristiside katkesi Liigacupin ottelussa Hakaa vastaan. Kaudella 2005 hän pelasi loukkaantumisen vuoksi vain kolme liigaottelua. Kaudella 2006 Savolainen pelasi 16 liigaottelua, joista kolme aloituskokoonpanossa, ja kaudella 2007 vain yhden liigaottelun.


title: Jussi-Pekka Savolainen

text: Neljän TamU-kauden jälkeen Savolainen pelasi kaksi kautta Kuopion Palloseurassa, ja kaudeksi 2010 hän siirtyi Vaasan Palloseuraan.


title: Jussi-Pekka Savolainen

text: Ennen kautta 2011 Savolaisen ristiside katkesi hänen harjoitellessaan Pallo-Iirojen kanssa. Kuntouduttuaan vammasta hän palasi kasvattajaseuraansa kesäkuussa 2011. Savolainen pelasi Pallo-Iiroissa 56 Kakkosen ottelua vuosina 2011–2014. Hänen viimeiseksi ottelukseen jäi 27. toukokuuta 2014 pelattu Kakkosen ottelu, jossa Pallo-Iirot hävisi vieraissa TPV:lle 0–3.


title: Jussi-Pekka Savolainen

text: Tampere United


title: Jussi-Pekka Savolainen

text: Henkilökohtaiset


title: Air Togo

text: Air Togo oli Togon kansallinen lentoyhtiö. Sen kotikenttä sijaitsi Loméssa. Yhtiö aloitti toimintansa vuonna 1998 ja lopetti sen 2000.


title: Air Togo

text: Air Togolla oli lentoja Pariisiin sekä suurimpiin kaupunkeihin Länsi-Afrikassa (Accra, Bamako, Cotonou, Ouagadougou). Lisäksi yhtiöllä oli kotimaanlentoja kuuden kaupungin välillä. Yhtiön laivastoon kuului muun muassa yksi Airbus A300B4-200 lentokone.


title: Säilyke

text: Säilyke on elintarvike, joka on käsitelty säilyvään muotoon lämpö- tai muulla käsittelyllä tiiviissä pakkauksessa. Säilykkeet voidaan jaotella täys- ja puolisäilykkeisiin. Täyssäilykkeet voivat säilyä huoneenlämmössä jopa monia vuosia. Puolisäilykkeet on käsitelty yleensä suolalla, sokerilla tai säilöntäaineilla ja niiden säilymisaika voidaan laskea kuukausissa. Toisin kuin täyssäilykkeet, puolisäilykkeet vaativat kylmäsäilytystä.


title: Säilyke

text: Säilykkeiden avulla turvataan ruokavalion monipuolisuutta satokausien välisenä aikana sekä esimerkiksi pitkillä matkoilla. Tärkeitä säilykkeiden käyttäjäryhmiä ovat sotilaat ja retkeilijät, joille muonan säilyvyys, keveys ja energia tiiviissä muodossa ovat tärkeitä kriteereitä. Suomeen perustettiin Oy Sotilassäilyke Ab -niminen yritys vuonna 1926.


title: Säilyke

text:
Ranskan keisari Napoleon I julisti Venäjän sotaretkeä valmistellessaan kilpailun ruuansäilöntämenetelmien kehittämiseksi. Luvatun 12 000 frangin palkinnon voitti 1809 Nicolas Appert, joka vuonna 1795 aloittamiensa pohdintojen ja kokeilujen pohjalta keksi että lasipurkeissa kuumentaminen paransi ruuan säilyvyyttä. Ranskan laivasto otti Appertin kehittämät menetelmät käyttöön vuoteen 1806 mennessä lihan, vihannesten, hedelmien ja jopa
maidon säilömisessä.


title: Säilyke

text: Keksijä Peter Durand patentoi metallisen säilyketölkin Englannissa vuonna 1810. Yhdysvalloissa ensimmäinen patentti säilyketölkille myönnettiin 1825.


title: Merkintäkieli

text: Merkintäkieli (kuvauskieli) () on formaali kieli, jolla kuvataan tekstin rakennetta tai esitystapaa metainformaatiolla. Merkintäkielellä pyritään erottamaan tekstin looginen rakenne sisällöstä. Merkintäkielistä käytetyin on HTML. Metakielillä kuten XML ja SGML voidaan luoda uusia merkintäkieliä. Esimerkiksi XHTML on määritelty XML:n avulla.


title: Kai Vaine

text: Kai Vaine (s. 11. heinäkuuta 1978) on suomalainen näyttelijä. Hän on näytellyt televisiossa, elokuvissa ja teatterissa.


title: Kai Vaine

text: Vaine opiskeli vuosina 2002–2006 Tampereella Nätyssä ja valmistui teatteritaiteen maisteriksi vuonna 2006. Vuosina 2002–2003 hän näytteli Ilari Pesosta saippuasarjassa "Salatut elämät". Hän oli kiinnitettynä Hämeenlinnan kaupunginteatterissa vuosina 2006–2008, mutta on työskennellyt sittemmin freelancerina. Vaine näytteli vuodesta 2011 lähtien Yle TV2:n "Uusi päivä" -sarjassa Niklas Järvelää, kunnes roolihahmo poistui sarjasta marraskuussa 2015, mutta palasi takaisin sarjaan vuonna 2017. Vaine osallistui Selviytyjät Suomi -tosi-tv-sarjaan vuonna 2018.


title: Kai Vaine

text: Vaine seurusteli noin kuuden vuoden ajan näyttelijä Iina Kuustosen kanssa. He erosivat toukokuussa 2013. Vaine oli kihloissa elokuusta 2016 syksyyn 2017 avopuolisonsa, intersukupuoliseksi itsensä kertoneen Laura Allosen kanssa. Nykyään Vaine asuu avoliitossa näyttelijäkollegansa Sanni Haahdenmaan kanssa Tampereella ja he saivat pojan syksyllä 2018.


title: Messier 61

text: Messier 61 (M61, NGC 4303) on Neitsyen tähdistössä sijaitseva kierteisgalaksi, jonka Barnabus Oriani löysi vuonna 1779. Galaksi sijaitsee noin 80 miljoonan valovuoden päässä Maasta Neitsyen joukossa ja on noin 130 000 valovuoden levyinen. Sen ikä on noin 13,2 miljardia vuotta.


title: Blutenburgin linna

text: Blutenburgin linna () on linna Münchenin kaupungissa, Baijerin osavaltiossa, Saksassa. Se rakennettiin Würmjoen rannalle Baijerin herttuan Albert III:n metsästyslinnaksi vuosina 1438–1439.


title: Blutenburgin linna

text: Linna rakennettiin entisen, palaneen linnan paikalle. Albertin pojan Sigismundin määräyksestä linnaa laajennettiin myöhemmin. Linnan päärakennus tuhoutui kolmikymmenvuotisen sodan melskeissä, mutta se jälleenrakennettiin vuosina 1680–1681.


title: Blutenburgin linna

text: Vuodesta 1983 lähtien linnaa on isännöinyt kansainvälinen nuortenkirjasto.


title: Plataanit

text: Plataanit ("Platanus") on plataanikasveihin kuuluva suku, jossa on määrittelytavasta riippuen kymmenisen lajia. Luontaisena plataanipuita kasvaa Kaakkois-Euroopassa, Pohjois- ja Väli-Amerikassa sekä Aasiassa.


title: Plataanit

text: Plataanit ovat kesävihantia isoja puita (25–30 m), joiden lehdet muistuttavat vaahteran ("Acer") lehtiä. Puhjetessaan lehdet ovat karvaisia, mutta muuttuvat pian kaljuiksi ja kiiltäviksi. Plataanin vuosikasvaimet ovat lyhytkarvaisia. Syksyllä sen lehdet muuttuvat vaaleanruskeiksi. Plataanin lyhyehkö runko kasvaa järeäksi, ja se voi olla halkaisijaltaan jopa neljä metriä. Puhtaan vihreissä lehdissä (18 cm) on kolme liuskaa, jotka edelleen ovat terävästi liuskahampaisia. Punertavat emikukat muodostavat pallomaisia, oksista riippuvia yksineuvoisia kukintoja. Myöhemmin ne muuttuvat piikkisiksi pallopähkylöiksi (2,5 cm).


title: Plataanit

text: Plataanit on helppo tunnistaa kaarnastaan, joka luo mielikuvan armeijan maastopuvun kuvioinnista. Se on harmahtavanruskeaa ja se hilseilee runsaasti. Tällöin runkoon muodostuu laajoja kellertäviä laikkuja ja punertavia täpliä.


title: Plataanit

text: Etelä- ja Keski-Euroopassa on puistoplataani ("Platanus hybrida" eli "Platanus" ×"acerifolia" eli "Platanus" ×"hispanica") suosittu katu- ja puistopuu. Sitä kasvatetaan myös huonekalu- ja viilupuuksi. Tieteellisen nimensä mukaisesti sitä pidetään pohjoisamerikkalaisen lännenplataanin ("Platanus occidentalis") ja idänplataanin ("Platanus orientalis") risteymänä. Puistoplataani sietää hyvin leikkausta ja muotoilua sekä kaupunkien saasteita. Se on hyvin pitkäikäinen ja se kestää myös hyvin myrskyjä ja tauteja. Juuri nämä seikat lisäävät sen suosiota kaupunkipuuna. Lehdeltään matalaliuskainen lännenplataani on Euroopassa harvinainen puu, mutta idänplataania on paljon istutettuna Välimeren maissa. Suvun lajeista ainoastaan vietnamilainen kerrinplataani ("Platanus kerrii") on ainavihanta. Suomessa plataanit eivät menesty.


title: Solituden linna

text: Solituden linna () on linna Stuttgartin kaupungin tienoilla, Baden-Württembergin osavaltiossa, Saksassa. Se rakennettiin alun perin metsästysresidenssiksi vuosina 1764-1769 Württembergin herttua Karl Eugenin ollessa vallassa. Linnan ulkoasu edustaa tyypillistä rokokooarkkitehtuuria.


title: Cecilienhof

text: Cecilienhof on linna Potsdamissa, Brandenburgin osavaltiossa, Saksassa. Se sijaitsee lähellä Jungfernsee-järveä, ja on viimeinen Hohenzollern-suvun rakennuttama linna. Keisari Vilhelm II rakennutti linnan pojalleen kruununprinssi Vilhelmille ja tämän puolisolle herttuatar Cecilielle vuosina 1913–1917. Englantilaista maalaiskartanoa muistuttavan rakennuksen suunnitteli arkkitehti Paul Schultze-Naumburg. Linnassa on viisi sisäpihaa ja sen rakennukset sisältävät paljon päätyulokkeita ja koristeellisia savupiippuja. Linna noudattaa uustudorilaista tyyliä.


title: Cecilienhof

text: Cecilienhofin linnassa järjestettiin kesällä 1945 toisen maailmansodan voittajavaltioiden Potsdamin konferenssi, jossa päätettiin Saksan tulevaisuudesta. Nykyisin rakennus toimii museona ja hotellina.


title: 192 Nausikaa

text: 192 Nausikaa on suuri asteroidi, joka sijaitsee asteroidivyöhykkeessä. Nausikaa on S-tyypin asteroidi.


title: 192 Nausikaa

text: Asteroidin löysi Johann Palisa 17. helmikuuta vuonna 1879. Asteroidin nimi on peräisin kreikkalaisesta mytologiasta; Odysseiassa haaksirikkoutuneen Odysseuksen löytää faiakialainen prinsessa Nausikaa.


title: Neoliittinen Lähi-itä

text:
Neoliittinen Lähi-itä noin 10000-6000 kalenterivuotta eaa. oli maanviljelyn ja karjanhoidon synnyn ja vakiintumisen aikaa Lähi-idässä.
Ihmiset asettuivat laajalti asumaan paikoilleen. Maanviljely ja karjanhoito alkoivat esikeraamisella
ajalla, jolloin ei ollut saviastioita. Tältä ajalta ovat mm Jeriko ja Göbekli Tepe. Saviastiat keksittiin noin 7100 eaa. Pian alkoi Lähi-idän kuparikausi, jolloin
alkoi kehitys kohti sivilisaatiota.


title: Neoliittinen Lähi-itä

text: Neoliittinen käsittää Lähi-idän esihistoriassa ajan, jolloin oli kivikauden loppupuoleen kuulunut neoliittinen kausi. Ihmiset alkoivat viljellä maata Lähi-idässä joskus 11000-8500 eaa. seuduilla, missä kasvoi villejä viljalajien edeltäjiä. Näin alkoi neoliittinen kausi. Ennen viljelyä ihmiset keräilivät villikasvien siemeniä ja tekivät niistä jauhoja. Jääkauden lopuilla tapahtui Lähi-idässäkin suuria ilmastonmuutoksia, jotka hävittivät suurriistan ja loivat edellytykset maanviljelylle. Riistaeläinten niukkuus ja suuritähkäisten lajien ilmestyminen teki maanviljelystä kannattavaa. Viljaa alettiin ensiksi viljellä joko sateisilla vuorten rinteillä tai jokien kastelemissa keitaissa. Joka tapauksessa sadetusviljelyyn siirryttiin melko pian, ja maanviljely levisi sen ansiosta laajalle.


title: Neoliittinen Lähi-itä

text: Pian viljelyn keksimisen jälkeen alettiin pitää lampaita ja vuohia kotieläiminä. Sika ja nauta kesytettiin myöhemmin. Viljan viljelyyn siirtyminen oli monilla alueilla hidasta ja metsästys ja kalastus säilyivät pitkään merkittävinä varsinkin monilla metsäisillä alueilla. Maanviljely ja karjanhoito kiihdyttivät viljelyalueiden väestönkasvua. Tämä johtui siitä, että viljely mahdollisti metsästyksen verrattuna huomattavasti suurempien väestömäärien elämisen. Vakiintumisensa jälkeen viljely alkoi levitä Lähi-idästä itään Iranin suuntaan sekä länteen Eurooppaan. Maanviljelyn leviämistä edisti ehkä jo noin 10000-9000 eaa. alkanut merenkulku. Väestönkasvu näkyi muun muassa terätyökalujen tekoon käytetyn obsidiaanin kaupan laajenemisena.


title: Neoliittinen Lähi-itä

text: Viimeistään maanviljelyn alkuvaiheessa ihmiset alkoivat asettua asumaan paikalleen ja rakentaa kestäviä neliömäisiä taloja. Noin 8700 eaa. Lähi-itään saapui tai siellä keksittiin saviastioiden eli keramiikan tekotaito. Saviastiat helpottivat viljan varastointia tuholaisia vastaan.


title: Neoliittinen Lähi-itä

text: Noin 6500-6000 eaa. monien Lähi-idän viljelykylien asukasmäärät laskivat, joko muuttojen tai kuivuuden aiheuttaman nälän takia. Joskus 6000-5000 eaa. alettiin peltoja kastella laajassa mitassa kaivamalla kastelukanavia. Tämä johti varsinaisen kiinteän asutuksen ja todella suurien kylien syntyyn. Neoliittinen kausi päättyi Lähi-idässä kuparikauden eli kalkoliittisen kauden alkuun noin 5000-4000 eaa. Tällä kuparikaudella Lähi-itä kehittyi kohti kaupungistumista ja sivilisaatiota, jonka merkkinä pidetään kirjoitustaidon keksimistä Mesopotamiassa hieman ennen 3000 eaa. Maanviljely mahdollisti ihmisten sadon verottamisen ja osaltaan epätasa-arvoisen yhteiskunnan synnyn.


title: Neoliittinen Lähi-itä

text: Lähi-itä oli ensimmäinen alue jonne ihminen saapui Afrikasta. Se on ja oli ympäristöiltään monimuotoinen. Tämä mahdollisti monenlaisten riistaeläinten ja syötävien kasvien esiintymisen alueella.


title: Neoliittinen Lähi-itä

text:
Jääkauden aikoihin oli etelässä vain hieman nykyistä viileämpää. Lähi-idän aavikot ja muut alueet olivat tänä kylmänä kautena nykyistä suurempia. Niillä alueilla joilla oli jääkauden ajan suurriistaa, oli alueen myöhäispaleoliittinen metsästyskulttuuri. Luultavasti jo tällöin kerättiin syötäväksi kelpaavia pienijyväisiä kasveja ravinnoksi. Jääkauden loppupuolella ilmasto alkoi muuttua. Tämä muutti kasvillisuutta. Kasveja syövää suurriistaa alkoi kuolla sen takia sukupuuttoon. Ihmiset alkoivat tämän takia entistä enemmän metsästää pienriistaa, muun muassa gaselleja. Lisäksi he lisäsivät villiviljan, etanoiden ja muiden luonnon antimien keruuta. Niinpä muuttuneisiin oloihin sopeutunut niin sanottu epipaleoliittinen kausi alkoi kalibroitua 16000 eaa. Keräily kehittyi pian tehostetuksi, merkittäväksi elinkeinoksi. Tältä ajalta on löydetty myös jauhinkiviä ja piikivisirppejä tehtiin jo 13000 eaa.
Myöhemmälle neoliittikaudelle tyypillinen kiven kiillottaminen keksittiin jo Kebaran kulttuurin aikoihin tai aiemmin.


title: Neoliittinen Lähi-itä

text: Noin 12500 eaa. alkoi Palestiinassa niin sanottu Natuf-kausi, johon liittyi muun muassa pienistä piikiviteristä tehtyjen sirppien valmistusta. Tämä liittyi kasvien keräilyyn, mutta metsästys ja kalastus luonnehtivat tätä aikakautta enemmän. Gaselli oli tärkeä riista. Joidenkin mukaan kiinteä asutus syntyi Natufin aikoihin. Joka tapauksessa samoja leiripaikkoja käytettiin huomattavasti useammin, ja rakennettiin pyöreäpohjaisia savimajoja. Ihmiset asuivat noin 10000 eaa. tiheimmin Palestiinan ja Syyrian alueella, sekä Itä-Irakin ja Lounais-Iranin Zagros-vuorten länsirinteillä. Keski-Eufratissa ja Jordanin laaksossa oli tiheämpää asutusta.


title: Neoliittinen Lähi-itä

text: Uusien tietojen mukaan maanviljely alkoi jossain Hedelmällisen puolikuun alueella Levantissa tai Mesopotamian pohjoispuolella noin 11000-9500 kalenterivuotta eaa.. ja oli vielä hyvin harvinaista. Tällöin jääkausi oli juuri päättynyt. Noin 9500-8000 eaa. maanviljely oli jo levinnyt eteläiseen Keski-Turkkiin asti ja oli melko yleistä Lähi-idässä. Tällöin viljaa viljeltiin Israelissa, Syyriassa, kaakkoisessa Turkissa ja Pohjois-Irakissa ja ehkä lounaisen Iranin vuorillakin. Viljelypaikkojen määrä räjähti kasvuun noin 8000 eaa.-6400 eaa., jolloin viljely oli jo leviämässä Eurooppaan.


title: Neoliittinen Lähi-itä

text: Maanviljely ilmestyi Tell Mureybatin IVA-kerrostumaan noin 8700-8200 eaa. Pian sen jälkeen paikalla alettiin tehdä neliömäisiä taloja. Neliömäiset talot liitetään yleensä paikalla pysyvään maanviljelyasutukseen. Maanviljely levisi PPNA-kaudella ja varhaisella PPNB-lähinnä Syyriaan ja Israeliin. Tätä vaihetta luonnehtivat Mureybat, hureyra j< Tell Halula eli Jarf Ahmer. Keskisellä ja myöhäisellä PPNB-kaudella, syntyi suuria keskuksia ja viljely levisi Turkkiin asti, ainakin Cayonuun ja mahdollisesti Turkin etelärannikolle, Tällöin obsidiaanikauppa Keski-Turkin kanssa kukoisti. PPNB-kautta luonnehti Zagros-vuorilla mm. asutuskeskukset Jarmo, Tepe Guran Ali Kosh ja Chogha Bonut.


title: Neoliittinen Lähi-itä

text: Niin sanotulta PPNA-kaudeltakin on nähtävissä merkkejä kulttuurin vaihteluista eri alueilla. Lavantista Pohjois-Syyriaan Murwybatiin ulottunut kulttuuri oli hieman erilainen kuin Pohjois-Irakin Nemrik 9:ää, Zagroksen Zarzia ja Itä-Anatolian Hallan Chemiä luonnehtiva kulttuuri. Esimerkiksi Zagros-vuorten rinteiden kylät Karim Shahir, Zawi Chemi , Asiab ja Ganj Dareh E eivät muistuttaneet Levantin-Pohjois-Syyrian kulttuuria.


title: Neoliittinen Lähi-itä

text: Viimeiset pyöreät talot tehtiin Ylä-Mesopotamiassa joskus kalenterivuonna 9000 eaa. Ensimmäiset osin neliömäiset, pyöreänurkkaiset talot tehtiin joskus 9200 kalenterivuotta eaa. Täysin neliömäiset talot ilmestyivät noin 8500 kalenterivuotta eaa..


title: Neoliittinen Lähi-itä

text: Geenitutkimuksilla on tehty arvioita mihin ryhmään varhainen maata viljelevä kansa kuului. Varhainen Lähi-idän maataviljelevä väestö kuului miesten Y-kromosomin haploryhmään G.. Maanviljely alkoi varhaisella neoliittisella kaudella ennen saviastioiden keksimistä ehkä jo 10000-9500, viimeistään 8500-8000 kalenterivuotta sitten kaudella, jolloin alettiin rakentaa neliöpohjaisia taloja. Neliöpohjaisten talojen sanotaan yleensä liittyvän paikallaan pysyvään asutukseen. Peltojen huolto vaatii asutuksen paikoillaan pysymistä. Ei silti ole varmaa, että kiinteä asutus olisi saanut alkunsa maanviljelystä. Göbekli Tepe, "Napavuori" Kaakkois-Turkissa ajalta noin 9600-8000 eaa. viittaa väestön asettuneen paikoilleen tai ainakin rakentaneen temppeleitä ennen maanviljelyn alkua.


title: Neoliittinen Lähi-itä

text: Kaakkois-Turkista Karacadagvuorten läheltä on löydetty luonnonvaraisena kasvavia yksijyvä- ja emmervehnää. 8500 - 8000 eaa. viljeltiin muutamia viljakasveja, mikä näkyy muutoksina tähkän koossa ja muodossa verrattuna villiviljaan. Viljat olivat emmer- ja yksijyvävehnä ja ohra. Vanhimmat yksijyvä- ja emmerviljalöydöt on tehty Tell Abu Hureyrasta 7600 eaa. Ajalta 8500-7500 eaa. on löydetty monia maanviljelyllä eläviä kyliä. Noin 8000 eaa. viljely alkoi aiemmin gasellinmetsästyksellä eläneessä Tell Abu Hureyrassa Keski-Eufratin varrella. Noin 10500 - 9000 siellä oli ollut tilapäistä metsästäjien asutusta, ja noin 8500 eaa. perustettu pysyvä metsästyskylä, jossa oli neliömäisiä taloja.


title: Neoliittinen Lähi-itä

text: Varhaisin maanviljelykausi noin 9800-8700 eaa. oli esikeraamista neoliittista kautta, jolloin ei vielä osattu valmistaa saviastioita. Se jaetaan hieman mielivaltaisesti A- ja B-kausiin. A-kaudella talot olivat vielä pyöreitä, B-kaudella neliömäiset yleistyivät ja myös kyliä linnoitettiin. A-kaudella maanviljely oli harvassa jos sitä yleensä oli, B-kaudella varmaa ja leviämässä laajemmalle. B-kaudella oli myös vuohia ja lampaita karjana. Tähän vaiheeseen kuului esimerkiksi varhainen Jerikon linnoitettu kylä 8350 eaa., Aswad ja Tell Mureybat. Muun muassa Jeriko ja Tell Halula kasvoivat myöhäisellä PPNB:llä suuriksi megapaikoiksi, mutta hylättiin PPNB-kauden päätyttyä, ja kylistä tuli keraamisella ajanjaksolla pienempiä. Maanviljely aiheutti ajan mittaan rajuja yhteiskunnallisia muutoksia. Maanviljelyn alkuun näyttää liittyvän myös orjuuden alku mm. varhaisessa Jerikossa.


title: Neoliittinen Lähi-itä

text:
Karjanhoito alkoi välillä 9000-7000 eaa., kun vuohi ja lammas otettiin kotieläimiksi.
Ihmiset kesyttivät noin 8500 eaa. lampaan ehkä Iranin vuorilla. Tällöin elettiin esikeraamista neoliittista B-kautta. Sika ja vuohi kesytettiin hieman myöhemmin. Ei osata tarkkaan sanoa, missä ja milloin vuohi kesytettiin. Vuohia saattoi olla kotieläimenä jo Turkissa Eufratin yläjuoksun laaksossa sijaitsevassa Nevali Çorissa 9000 eaa. ja Lounais-Iranin Zagros-vuorilla Ganj Darehissa 8000 eaa. Varhaisia vuohia saatettiin pitää Pakistanissa Mehrgarhissa 7000 eaa. ja Keski-Anatoliassa tai Etelä-Levantissa. Vuohen pitämiseen karjana näyttää viittaavan myös löydöt Turkin Cayönüstä 8500-8000 eaa., Syyrian Tell Abu Hureyrasta 8000-7400 eaa., Israelin Jerikosta 7500 eaa. ja Jordanian Ain Ghazalasta 7600-7500 eaa.
Noin 8000–6500 eaa. metsästys oli karjanhoitoa yleisempää.


title: Neoliittinen Lähi-itä

text: Saviastioiden tekotaito lienee opittu Itä-Turkissa noin 8500 eaa. Göbekli Tepessä, mutta taito yleistyi Lähi-idässä vasta 7800 eaa. Tiiviit saviastiat helpottivat viljan varastointia suojaan tuholaisilta. Noin 9000 eaa. esiintyi jo kylmätaottuja kupariesineitä, mutta ne olivat hyvin harvinaisia.


title: Neoliittinen Lähi-itä

text: Savisia laskurahoja, joita käytettiin kaupanteossa, on löydetty jo vuodelta 8500 eaa. Kauppa laajeni tasaisesti vuosina 9000–6000 eaa. eli aikana, jolloin maanviljely valtasi alaa. Maanviljelyn keksimisen aikoihin Lähi-idän väestö kasvoi löytöpaikoista päätellen huomattavasti.


title: Neoliittinen Lähi-itä

text: Ensimmäinen todella hyvin dokumentoitu maanviljelykylä oli Jarmon kylä Irakissa Iranin rajan läheisillä vuorilla. 1950-luvulle asti kuviteltiin, että maanviljely olisi alkanut keitaissa. Mutta kaivauksissa kävi ilmi, että maanviljely elätti Jarmon kylää 7000 - 5800 eaa. Kylän suora ajoitus on epätarkka, niin kuin monien muidenkin Lähi-idän kylien. Tässä kylässä oli 20-25 taloa ja 100-150 asukasta.


title: Neoliittinen Lähi-itä

text: Nauta lienee kesytetty hieman noin 7000 eaa. jälkeen., sika samoihin aikoihin. Etelä-Turkissa tai Kreikassa. Tällöin maanviljelyä esiintyi jo laajalti ja varmasti. Noin 7000 eaa. eli varhainen maanviljelykylä Ain Ghazal. Samoihin aikoihin Tell Abu Hureyrassa siirryttiin gasellinmetsästyksestä ehkä alle 100 vuodessa lampaiden ja vuohien hoitoon ja viljakasvien viljelyyn. Maatalous levisi tälle alueella viimeistään 7000 eaa. mennessä. Varsinkin Iranin vuorenrinteillä oli riittävästi sadetta villiviljalle. Tässä vielä melko varhaisessa vaiheessa vielä noin 7000 eaa. maanviljely ja karjanhoito olivat vasta toissijaisia elannon hankkimiskeinoja metsästyksen rinnalla.


title: Neoliittinen Lähi-itä

text: Noin 6500 eaa. käytiin laajaa kauppaa kiinteiden kylien välillä Lähi-idässä. Sinettejä alettiin valmistaa Kaakkois-Anatoliassa, Levantissa ja Pohjois-Mesopotamiassa noin 6500-6000 eaa. myöhäisneoliittisella ajalla. Sinetin jälki jäi pyöreään savipalaan, ilmeisesti kyse oli jonkinlaisesta kuittauksesta. ja hieman myöhemmin ovia, mikä viittaa yksityisomistuksen vahvaan merkitykseen. Varhaisimmat sinetit on löydetty Halaf-kauden Sabi Abyadista ja Tell Arpatsijahista. Maanviljelyn leviämistä edisti purjehdustaito, joka tunnettiin ehkä jo 10000 eaa., ehkä aiemmin. Esimerkiksi Pohjois-Levantin muinaiset satamat ovat nyt veden alla, koska silloin meren pinta oli matalammalla..


title: Neoliittinen Lähi-itä

text: Väestö kasvoi Lähi-idässä nopeasti neoliittisella kaudella. On arvioitu, että 8000 eaa. Lähi-idässä asui noin 10000 ihmistä. 4000 eaa. asui jo 3,2 miljoonaa ihmistä. Silloin väestö olisi 320-kertaistunut. Toisten mukaan Lähi-idässä asui 10000 eaa. 200000 ihmistä, ja 8000 eaa. 5 miljoonaa ihmistä. Tämän jälkeen väestö kasvoi hitaammin, niin että se oli noin 2000 eaa. 10 miljoonaa. Viljely mahdollistaa pinta-alayksikköä kohden huomattavan suuren väestömäärän elämisen, nimenomaan kasteluviljely tuottaa tiheää asutusta.


title: Neoliittinen Lähi-itä

text: Lyhyt yhteenveto Lähi-idän aikakausista.


title: Neoliittinen Lähi-itä

text: Tarkempi Lähi-Idän neoliittisen kulttuurin kehitystä valottava aikajako. Aikakausia, jotka liittyvät maatalouden syntyyn Lähi-idässä, ajat kalibroituja radiohiilivuosia.


title: Puhtaana käteen

text: Puhtaana käteen ("Melvin and Howard") on yhdysvaltalainen draamakomedia, jonka käsikirjoitti Bo Goldman ja ohjasi Jonathan Demme. Elokuva valmistui vuonna 1980, ja se perustuu utahilaisen huoltoasemanomistajan Melvin Dummarin vaateisiin saada yksi kuudestoistaosa Howard Hughesin perinnöstä eli noin 156 miljoonaa dollaria. Dummar väitti, että Hughes lupasi hänelle osan omaisuudestaan, kun hän oli auttanut Hughesia eräänä joulukuisena iltana vuonna 1968. Oikeudenkäynneissä havaittiin kuitenkin, että Dummarin väitteet olivat perusteettomia. Elokuva ei kuitenkaan keskity suoranaisesti Hughesiin ja Dummarin väitteisiin. Aivan elokuvan alussa on kohtaus, jossa Hughes ja Dummar tapaavat, ja lopussa käydään lyhyesti läpi oikeusjuttu. Elokuva on enemmän Dummarin henkilökuva.


title: Puhtaana käteen

text: Elokuvan keskeisissä rooleissa ovat Howard Hughesina Jason Robards, Melvin Dummarina Paul Le Mat ja tämän ensimmäisenä vaimona Mary Steenburgen. Sivurooleissa nähdään mm. Charles Napier, Dabney Coleman ja Gloria Grahame.


title: Puhtaana käteen

text: "Puhtaana käteen" voitti kaksi Oscar-palkintoa. Mary Steenburgen palkittiin parhaasta naissivuosasta ja Bo Goldman parhaasta alkuperäisestä käsikirjoituksesta. Lisäksi Jason Robards oli ehdolla parhaasta miessivuosasta. Steenburgen voitti naisivuosapalkinnon myös Golden Globe -gaalassa, jossa elokuvalla oli kolme muutakin ehdokkuutta: paras musikaali- tai komediaelokuva, paras miespääosa musikaali- tai komediaelokuvassa ja paras miessivuosa.


title: Puhtaana käteen

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Fürstenriedin linna

text: Fürstenriedin linna () on barokkityyliä edustava linna Münchenin kaupungissa, Baijerin osavaltiossa, Saksassa. Sen rakennutti arkkitehti Joseph Effner Baijerin elektori Maximilian II Emanuelille vuosina 1715–1717.


title: Fürstenriedin linna

text: Baijerin kuningas Otto asui linnassa vuodesta 1883 kuolemaansa asti. Vuodesta 1925 linnaa on asuttanut puolestaan katolinen majatalo.


title: Nokia Communicator

text: Nokia Communicator on tuotenimi Nokian yrityskäyttöön suunnatulle älypuhelinsarjalle. Sarjan tuotekehitys alkoi vuonna 1993 ja ensimmäinen malli julkaistiin 1996. Communicatorit ovat uusinta mallia lukuun ottamatta saranallisia ja kahdella nestikidenäytöllä varustettuja avattavia malleja, jotka näyttävät normaaleilta suurehkoilta kapula-mallisilta matkapuhelimilta suljettuina, mutta avattaessa paljastavat lähes täysikokoisen näppäimistön ja leveän nestekidenäytön. Tuoteperheen uusin malli on Eseries-sarjaan kuuluva E7, joka on varustettu kallistuvalla liukukannella.


title: Nokia Communicator

text: Communicator-sarjaan on tähän mennessä julkaistu seuraavat päämallit:Mallien välillä on julkaistu lisäksi päivitettyjä i -malleja (esimerkiksi 9210i vuonna 2002), joissa on korjattu alkuperäisen mallin puutteita ja mahdollisesti esitelty uusia ominaisuuksia.


title: Nokia Communicator

text: Nokia 9300 ja 9300i (jotka käyttävät Symbian OS:n versiota 7.0s) ovat melko samankaltaisia 9500-mallin kanssa, mutta niitä Nokia ei virallisesti markkinoinut Communicatoreina.


title: Hohenzollernin linna

text: Hohenzollernin linna () on linna Baden-Württembergin osavaltiossa Saksassa. Se sijaitsee Hechingenin kaupungin lähellä, noin 50 kilometriä Stuttgartin kaupungista etelään. Sitä pidetään Hohenzollern-suvun kotipaikkana. Suku nousi valtaan keskiajalla ja hallitsi Preussia ja Brandenburgia ensimmäisen maailmansodan loppuun asti.


title: Hohenzollernin linna

text: Linna rakennettiin alun perin 1000-luvun ensimmäisellä puoliskolla. Se kuitenkin tuhottiin täysin 10 kuukautta kestäneen piirityksen jälkeen vuonna 1423. Sen tilalle rakennettiin vuosina 1454-1461 suurempi ja jykevämpi linna, joka oli sotien aikana švaabilaisen Hohenzollernin suvun turvapaikka. 1700-luvun loppupuoliskolla linnan kuitenkin annettiin rapistua ja tuhoutua, kun sen ajateltiin menettäneen strategisen merkityksensä.


title: Hohenzollernin linna

text: Kolmannen linnan, joka on edelleen pystyssä, rakennutti vuosina 1846-1867 Preussin kuningas Fredrik Vilhelm IV. Linna suunniteltiin englantilaisvaikutteiseen uusgoottilaiseen tyyliin. Vaikutteita otettiin myös Loiren alueen linnoista. Koska linna rakennettiin pääosin suvun muistomerkiksi, kukaan suvun jäsenistä ei siinä asunut, ennen kuin vuonna 1945 kruununprinssi Wilhelm otti sen kodikseen. Kruununprinssi ja hänen puolisonsa Cecilie on myös haudattu linnaan.


title: Wedding

text: Wedding on yksi Berliinin kaupunginosista (). Se sijaitsee Mitten hallintoalueella ("Bezirk") kaupungin keskustan tuntumassa. Vuoden 2011 lopussa kaupunginosalla oli 78 290 asukasta. Sen pinta-ala on 9,23 km² ja väestötiheys 8482 as./km².


title: Wedding

text: Nykyinen Weddingin kaupununginosa muodostettiin vuonna 2001. Vuosina 1920–2000 oli olemassa Wedding-niminen hallintoalue, johon kuului nykyisen Weddingin kaupunginosan lisäksi nykyinen Gesundbrunnenin kaupunginosa. Weddingin hallintoalue liitettiin vuonna 2001 Mitten hallintoalueeseen, samoin kuin Tiergartenin hallintoalue.


title: Wedding

text: 1100-luvulla aatelismies Rudolf de Weddingen rakensi kartanonsa nykyisen Nettelbeckplatzin välittömään läheisyyteen. Maatila säilyi hylättynä 1700-luvulle asti.


title: Wedding

text: 1700-luvun puolivälissä, kun Gesundbrunnenista rakennettiin lomailupaikkaa ja kylpyläkaupunkia, uhkapeli ja prostituutio levisi Weddingiin.


title: Wedding

text: Kansalaisten lakkaamaton muuttovirta Weddingiin 1800-luvun lopulla muutti Weddingin työväenluokan kaupunginosaksi. Työntekijät elivät ahtaasti kerrostaloasunnoissa. Ensimmäisen maailmansodan jälkeen Wedding tunnettiin "Punaisena Weddinginä" alueen sotaisan ja suureksi osaksi kommunistisen työväenluokan vuoksi. Alueella oli väkivaltainen protesti vappuna 1929. Weddingin työläisten poliittisen toiminnan vuoksi se oli natsien hyökkäysten kohde 1930-luvulla.


title: Wedding

text: Toisen maailmansodan jälkeen Weddingin ja Reinickendorfin hallintoalueet kuuluivat Ranskan, Mitte sen sijaan Neuvostoliiton miehitysvyöhykkeeseen. Mitten ja Weddingin rajana ollut Bernauer Straße tuli tämän vuoksi myös Länsi- ja Itä-Berliinin rajaksi. Raja kulki kadun eteläistä, Mitten ja siis Itä-Berliinin puoleista reunaa pitkin. Kun Berliinin muuri rakennettiin elokuussa 1961, useat Bernauer Straßen varrella Itä-Berliinin puoleisissa taloissa asuneet hyppäsivät ikkunoistaan jalkakäytävälle, siis Länsi-Berliinin puolelle, ennen kuin rakennukset ehdittiin tyhjentää ja purkaa.


title: Wedding

text: Nykyään Wedding on yksi Berliinin köyhimmistä alueista. Siellä on myös korkea työttömyysaste, lähes 26 prosenttia. Lähes 17 prosenttia väestä elää sosiaaliturvan varassa, 27 prosenttia elää köyhyysrajan alapuolella. Alueen asukkaista noin 30 prosenttia on ulkomaalaisia.


title: Kai Hahto

text: Kai Juhani Hahto (s. 31. joulukuuta 1973 Vaasa) on suomalainen rumpali. Hän on toiminut Nightwishin rumpalina elokuusta 2014 lähtien. Tätä ennen hän soitti jyväskyläläisessä Swallow the Sunissa, jossa hän soitti vuodesta 2009 Nightwish-pestiin asti. Lisäksi Hahto on soittanut yhtyeissä Wintersun , Max On The Rox ja Rotten Sound. Hänet palkittiin vuoden 2006 soittajana Finnish Metal Awards -gaalassa 16. helmikuuta 2007. Hahdolla on kaksi lasta. Näyttelijä-muusikko Aki Hahto on hänen pikkuveljensä.


title: Kai Hahto

text: Rotten Soundin edellisen rumpalin lähtiessä vuonna 1994 yhtyeestä tuli Kai hänen tilalleen. Rotten Sound oli alun perin tarkoitettu vain lyhytaikaiseksi projektiksi soittaa grindcorea. Vuoden 2000 jälkeen yhtye on käynyt ainakin kerran maailmankiertueella ja soittanut noin 15 maassa. Hahto lähti yhtyeestä perhesyistä.


title: Kai Hahto

text: Hahto on soittanut myös yhtyeissä Cartilage, Vomiturition, Wings, Misantropia, Agressor, Enochian Crescent, Tiny Tones, Vaasa Big Band ja Vaasan kaupunginorkesterissa. Hän opettaa rumpujen soittoa Vaasan Kuula-opistossa. Hahdon opetuksessa ovat käyneet muun muassa Patrik Fält (Feastem, Brymir), Panu Posti (Afgrund, Murdershock), Sami Latva (Rotten Sound, Deathbound), Teppo ”Kake” Velin (Stam1na), Timo Häkkinen (Sotajumala), Mikael Ahlsten (0xist, Saattue).


title: Kai Hahto

text: Kai tuurasi Nightwishin Jukka Nevalaista tämän ilmoitettua siirtyvänsä sivuun ajoittaisen unettomuuden takia. Bändi kiinnitti aiemmin muun muassa rumputeknikkona toimineen Hahton vakituiseksi jäsenekseen elokuussa 2014.


title: Esofagiitti

text: Esofagiitti (ICD-10 K20#) eli ruokatorven tulehdus johtuu yleensä refluksitaudista. Tällöin käytetään termiä refluksiesofagiitti. Ruokatorven alaosan tulehdus on refluksitaudin yleisin lisäsairaus (komplikaatio). Sen oireena on jatkuva ylävatsan tai rintalastan takainen kipu. Muita syitä esofagiitille voivat olla trauma, syövyttävät aineet tai mikrobit, joista yleisimpiä ovat hiiva ("Candida albicans"), "Herpes simplex" tai sytomegalovirus.


title: Esofagiitti

text: Refluksiesofagiitti (ICD-10 K21.0) on yleensä lievä ja komplikoitumaton. Se voi kuitenkin aiheuttaa Barretin ruokatorven, ruokatorven ahtauman tai verenvuotoa. Refluksiesofagiitti hoidetaan hoitamalla refluksitauti.


title: Retorinen kysymys

text: Retorinen kysymys tarkoittaa interrogatiivi- eli kysymysmuotoista lausumaa, joka esitetään keskustelun tehokeinona eli retoriikkana ja johon odotetaan lähinnä samanmielisyyden osoitusta eikä niinkään vastausta. Koska retoriseen kysymykseen ei odoteta varsinaista vastausta, sitä käytetään yleensä puheteknisenä keinona, jolla pysäytetään asian käsittely. Tyypillisesti retorinen kysymys tuo esille ongelman tai aiheen: "Kukapa ei haluaisi kaunista kotia". Sitä aletaan sitten selvittää, esimerkiksi millainen koti on kaunis ja miten kodin kauneus saadaan aikaan. Retorisen kysymyksen avulla käsiteltävän asian merkitys korostuu. Se pysäyttää asian käsittelyn ja kuulijat alkavat miettiä, mutta kertoja ”vastaakin” itse ryhtymällä varsinaisesti käsittelemään asiaa. Retorisen kysymyksen esittäjän pitää kuitenkin monesti viestiä vielä erikseen eleillä, ilmeillä tai äänenpainollaan, ettei hän odotakaan kuulijoilta vastausta. Väitteeksi tai kysymykseksi tulkittuna retorinen kysymys voi silti saada kuulijat miettimisen sijasta puuttumaan asiaan: "Oletko itse vähän tyhmä?" Yksi retoristen kysymysten käytön pääperiaatteista on, ettei niitä pidä esittää liikaa, jotta ne eivät menetä tehoaan.


title: Kramer vastaan Kramer

text: Kramer vastaan Kramer () on vuonna 1979 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Robert Benton. Se perustuu Avery Cormanin samannimiseen romaaniin vuodelta 1977, joka kertoo avioerosta ja ihmisistä, joita tämä ero koskettaa. Kramerin perheen rooleissa ovat Dustin Hoffman, Meryl Streep ja heidän lapsenaan Justin Henry.


title: Kramer vastaan Kramer

text: Elokuva palkittiin viidellä Oscarilla parhaasta elokuvasta, ohjauksesta, miespääosasta, naissivuosasta ja parhaasta sovitetusta käsikirjoituksesta.


title: Kramer vastaan Kramer

text: Ted Kramer (Dustin Hoffman) on työnarkomaani mainostoimiston johtaja, joka on juuri saanut harteilleen uuden ja hyvin suuren työtehtävän. Saatuaan kuulla hyvät uutiset Ted rientää kotiin ja saa huomata, että hänen vaimonsa Joanna (Meryl Streep) valmistautuu paraikaa jättämään hänet. Joanna ilmoittaa tarvitsevansa aikaa löytääkseen itsensä ja lähtee sitten tiehensä jättäen Tedin kasvattamaan heidän poikaansa Billyä (Justin Henry) omin nokkineen. Tedin ja Billyn välit huononevat, sillä Ted ei ehdi enää suoriutua töistään entiseen tapaan ja Billy puolestaan kaipaa äitinsä rakkautta ja huolenpitoa. Useiden levottomien kuukausien jälkeen Ted ja Billy alkavat vähitellen hyväksyä tilanteen ja lopulta myös rakastaa toisiaan.


title: Kramer vastaan Kramer

text: Ted ystävystyy naapurinsa Margaretin (Jane Alexander) kanssa, joka alun perin ehdotti Joannalle avioeroa Tedistä. Myös Margaret on yksinhuoltajavanhempi, ja hän ja Ted huomaavat olevansa sukulaissieluja. Eräänä päivänä Margaret ja Ted istuvat yhdessä puistossa ja katselevat leikkiviä lapsiaan. Yhtäkkiä Billy putoaa kiipeilytelineestä ja loukkaa kasvonsa lelulentokoneeseen, jolla oli paraikaa leikkimässä. Ted sieppaa pojan syliinsä ja kantaa tämän useiden kortteleiden ja ruuhkaisten teiden halki sairaalaan. Sairaalassa Ted lohduttaa Billyä hellästi, sillä hänestä on nyt tullut emotionaalisempi ja vastuuntuntoisempi poikaansa kohtaan kuin ennen avioeroa.


title: Kramer vastaan Kramer

text: Joanna palaa takaisin New Yorkiin oltuaan poissa vuoden ja kolme kuukautta. Hän aikoo ottaa Billyn mukaansa, joten hänen ja Tedin välille syntyy huoltajuustaistelu. Huoltajuustutkinnassa Ted ja Joanna saavat huomata olevansa täysin valmistautumattomia lakimiestensä heitä kohtaan harjoittamaan julmaan panetteluun. Esimerkiksi Margaret joutuu myöntämään, että hän neuvoi Joannaa jättämään Tedin, mikäli tämä tunsi olonsa onnettomaksi. Margaret tosin yrittää kertoa Joannalle heti perään, että Ted on muuttunut valtavasti niistä ajoista. Lopulta oikeudenkäynnissä paljastuu, että Ted on saanut potkut laiminlyötyään töitään poikansa vuoksi ja on joutunut sen vuoksi hankkimaan itselleen paljon huonommin palkatun työn. Myös Billyn onnettomuus käydään läpi.


title: Kramer vastaan Kramer

text: Lopulta oikeus päättää antaa huoltajuuden Joannalle, ei niinkään siksi, että tämä olisi Tediä parempi vanhempi, vaan siksi, että oikeuden mielestä lastenkasvatus kuuluu äidille. Ted pohtii valituksen tekemistä, mutta hänen lakimiehensä varoittaa häntä, että siinä tapauksessa myös Billy joutuisi kuulusteltavaksi. Ted luopuu ajatuksesta, sillä hän ei kestä ajatusta siitä, että Billy joutuisi kokemaan moisen kidutuksen.


title: Kramer vastaan Kramer

text: Sinä aamuna, jona Billyn on määrä muuttaa äitinsä luokse, Ted ja Billy valmistavat yhdessä aamiaista. Hetki on muistuttaa sitä aamua, jona Ted joutui ensimmäistä kertaa tekemään pojalleen aamiaista Joannan lähdettyä. Isä ja poika halaavat toisiaan hellästi, sillä he tietävät tämän olevan heidän viimeinen aamiainen yhdessä. Joanna soittaa ovipuhelimeen rakennuksen pohjakerroksesta ja pyytää Tediä tulemaan alas juttelemaan hänen kanssaan. Hän kertoo Tedille, että vaikka hän rakastaakin Billyä ja haluaa ottaa tämän mukaansa, hän tietää Billyn olevan jo oikeassa kodissaan Tedin luona. Joanna ilmoittaa, ettei hän aio vaatia Billyä itselleen. Sitten hän astuu hissiin ja kysyy entiseltä aviomieheltään: ”Miltä minä näytän?” Ted vastaa: ”Upealta.” Sitten hissin ovet sulkeutuvat ja liikuttunut Joanna menee yläkertaan kertomaan uutiset Billylle."Kramer vastaan Kramer" palkittiin viidellä Oscarilla vuoden 1980 gaalassa. Elokuva palkittiin parhaan elokuvan, ohjauksen, miespääosan, naissivuosan, ja sovitetun käsikirjoituksen Oscarilla. Yhteensä elokuva oli ehdolla yhdeksässä kategoriassa. Justin Henry oli ehdolla 8-vuotiaana parhaasta miessivuosasta kaikkien aikojen nuorimpana. Lisäksi "Kramer vastaan Kramer" palkittiin neljällä Golden Globella, muun muassa parhaasta draamaelokuvasta ja sai kuusi Bafta-ehdokkuutta.


title: Kramer vastaan Kramer

text: "Kramer vastaan Kramer" oli 282 222 katsojallaan Suomen toiseksi katsotuin elokuva vuonna 1980.


title: Kramer vastaan Kramer

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Verho

text: Verho on kangasta, jota ripustetaan yleensä ikkunan eteen estämään tai himmentämään valoa. Verhoja voidaan käyttää myös muihin tarkoituksiin, kuten suihkuverhona, näkösuojana, tilan jakamiseen, tai pelkästään esteettisistä syistä. Verho vaimentaa myös kaikua huoneistossa.


title: Verho

text: Ennen nykyaikaisen lämmitystekniikan ja moninkertaisten ikkunoiden käyttöönottoa verhoja käytettiin myös sisätilojen pitämiseksi lämpiminä. Kun itämaista ja Italiasta levisi muualle maailmaan taidokkaasti valmistettuja kankaita, verhoja alettiin käyttää myös koristeina.


title: Verho

text: Päiväverho tai valoverho on ohutta, vaaleaa valoa läpäisevää kangasta. Sitä käytetään useimmiten alimman kerroksen kadunvarsi-ikkunoissa, jolloin päivänvalo pääsee sisään, mutta ulkoa ei silti näe ikkunan läpi sisään. Kappa on kapea verho, joka peittää verhotangon ja ikkunan yläreunan. Salusiini (tai puoliverho) on ikkunanpuitteisiin kiinnitetyn tangon tai langan varaan ripustettu verho, joka peittää vain ikkunan alaosan. Rullaverho on kiinnitetty ikkunan yläpuolelle rullalle ja vedetään narulla alas auki. Sälekaihdin on ikkunaan yleensä kiinteästi asennettava verho, joka on valmistettu langoilla toisiinsa yhdistetyistä puu- tai metallisäleistä. Paneeliverho on suora ja sileä kangas, joka kiinnitetään ikkunanpuiteeseen tai kiskoon. Esirippu on verho, joka teatterissa peittää näyttämön ennen esityksen alkua.


title: Verho

text: Verhot ripustetaan esimerkiksi pujottamalla verhotanko verhoon ommeltuun pujotuskujaan, tai käyttämällä verhorenkaita, lenkkejä, nauhoja tai purjerenkaita. Verhot voi myös ripustaa vaijeriin, joka on pingotettu kattoon tai seinästä seinään. Verhotangon päissä on usein koristeelliset nupit, jotka estävät verhoa liukumasta tangoilta. Verhon keskiosan kohdalla pystysuunnassa voi olla verhonauha, josta verho vedetään sivulle ja kiinnitetään seinään asennettuun verhopidikkeeseen.